
Jake duše 

Nama ništa ljepšega na svijetu do savršenih duša. 
Bog se ničemu toliko ne veseli koliko jednoj duši koja 
je uspjela da se dovine do savršenstva, pa je tijesno 
s njim sjedinjena u velikoj ljubavi. 

Teolozi nas naučavaju da takva duša daje veću 
slavu Bogu nego hiljadu drugih običnih (Tanquerey, 
Precis de Thćologie ascetique et mystique str. 243). 
Treba naglasiti, da ovdje nije poredba između savr- 
šenih duša i grešnika, već između dobrih ali običnih: 
i savršenih. Svaka duša u milosti posvetnoj je u veli- 
koj cijeni pred Bogom, pa možemo slobodno kazati 
da je ona, uza svu njezinu nesavršenost, ipak veselje 


cijeloga neba, Ali, kad je govor o jakim, savršenim 


dušama, tada moramo kazati, da su one u naročitoj . 
Božjoj ljubavi. Rekao bi čovjek, da cijelo nebo upire: 
pogled na taj dragocijeni biser, koji se u očima Bo- 
žjim izdiže iznad svih dragulja u kraljevstvu nebes- 
kome. »Bog se u njoj naročito naslađuje; ona je 
slatka utjeha Božanskom Srcu Isusovu; ona pomaže 
Isusu na spasenju i otkupljenju duša, pa je njegova 
pomoćnica za dobro Crkve«. (Saudreau, L'idćal de 
Vame fervente, Paris 1923 str, 40). 

Uistinu ništa toliko ne donosi dobra Crkvi i spase- 
nju duša te širenju Božjega kraljevstva kao savršeno 
krepostan život povučenih svetih duša. Mi mislimo da 


s našim naporima vanjskog apostolata polučujemo 


uspjehe, kojima nas Bog nagrađuje. A zaboravljamo 
da smo mi u tom poslu samo nepotrebno oruđe u 
rukama Božjim, a zasluga ide onim tihim povučenim 
osobama, koje svojim žrtvama i molitvama prose obilje 
Božjeg milosrđa nad nama. 

Uspjeh kraljevstva Božjega zavisi o Bogu i o ni- 
kome drugome. Doduše, zavisi i o drugome, ali samo 
u toj mjeri, u kojoj mu to Bog dozvoli. A Bog će 
radije i prije uslišati one svoje tjesne prijatelje koje 
nadasve ljubi i prama kojima, radi njihove dobrote, 
osjeća naročitu sklonost, nego one, koji su mlaki i ne- 
savršeni, Koliko se puta dogodi da mi svojim užurba- 
nim i nemirnim naprezanjem samo  spriječavamo 
razvoj Božje stvari. U tom pogledu nam se dobre 
duše pokazuju u svoj svojoj važnosti i značenju. 
One su pomiriteljice između Boga i grešnika; one su 
zalog Božjeg blagoslova i sreće, To je Bog među 
ljudima, 

Kad me, bilo koji čovjek zamoli za koju uslugu, 
ja mu rado pomognem, ako mogu. Ali, ako me za tu 
uslugu zamoli onaj, koji mi je tako srcu prirastao, 
da ga smatram dijelom svoje ljubavi, tada sam spre- 
mam da sve učinim kako bi ga zadovoljio i utješio. 
Zato možemo kazati, da su jake duše, te vjerne za- 
ručnice Kristove najveća blagodat za zajednicu, narod 
i Crkvu, to je najveći blagoslov Božji na zemlji. 

Mi ćemo teško kada na ovoj zemlji uspjeti da 
shvatimo uzvišenost i veličinu samo jednoga čina 
intenzivne ljubavi. Svaki čin ljubavi slavi Boga na 
neobično velik način i više mu pronosi ime nego sva 
ljepota Božja u prirodi. S pravom psalmista veli da 
je zemlja prepuna veličanstva Božjeg a da mu zemlja 
navješta slavu. Ali ako usporedimo svo veselje neba 
i zemlje, svo igranje cvijeća i livada, mora i rijeka — 
to je sve ništa prama samom jednom činu i malenog 


Ž 


ta 


djela ljubavi. A što će onda biti djelo uzvišene inten- 
zivne ljubavi one savršene duše, koja je uspjela da se 
dovine do Boga i tijesno s njime sjedini? 

Sv. Pavao s naročitim naglaskom ističe da nas je 
Bog odredio da budemo sveti »na pohvaluslave 
nj egove« (Af. 1, 6), U ovom poglavlju on toliko 
puta ističe kako je naše savršenstvo određeno njego- 
voj slavi. Niko toliko Bogu slave ne može dati koliko 
će je dati svetac, 

To znači, da se Bog naročito veseli našem savr- 
šenstvu. Mi ne možemo pojmiti koliko veselja prinosi 


Bogu duša koja iskreno Bogu kaže: hoću biti 


savršena. Kad kažemo da Bog drugo ne traži od 
duše, možemo misliti da ga duša ovom odlukom naj- 
više slavi i razveseljuje. 

Konačno, time ona ispunja njegovu volju, i to naj- 

dražu volju. »To je volja Božja«: vaše posvećenje, veli 
sv. Pavao (I. Tes. 4, 3). A sam je već u Starom Za- 
konu kazao: »Budite sveti, jer sam ja svet (Lev. 19, 2.). 
On nas pozivlje da budemo savršeni, kao što je Otac 
nebeski savršen (Mat. 5, 48), Zato nam i daje naredbu 
da ga ljubimo bez mjere, do kraja, onako kako je nas 
ljubio. 
Koliko svetog oduševljenja može da donese duši 
objava ove uzvišene volje Božje. Ona zna da je Bog 
zove na veliko dostojanstvo, da on imade s njom ve- 
likih stvari. Znade i to da je on velik i jak, dobar i 
milosrdan, pa može ispuniti svoju volju. Dovoljno je 
da on kaže, i stvar je gotova. Pa, ako duša pristane, 
da se odazove tom uzvišenom pozivu i povjeri se tom 
njegovu vodstvu, stvar našeg savršenstva je gotova 
činjenica. 

Neka se neodlučna snaga skriva u tom iskrenom 
odazivu duše kojim hoće da bude završena te da 
ispuni žarku volju Boga. Ako je samo ta njezina od- 

luka iskrena i stvarna, ako ona zaista hoće da se 
dovine do savršenstva, pa uistinu nastoji da dođe do 
svetosti, tko će spriječiti njezin uspon do gore go- 
spodnje? Znamo da je Bog gore, da on nesamo čeka, 
već on opetovano pozivlje i hrabri, daje milosti i ja- 
kosti. Pa ako duša odgovori njegovu pozivu, stvar je 
gotova. Ni u jednom drugom slučaju nije nam bolje 


osigurana Božja pomoć kao ovdje, gdje se radi o. 


onome što mu je najviše na srcu. 

Sv, Bernard veli: »Onaj, koji postojano nastoji da 
dođe do savršenstva, može se smatrati već savršenim« 
(Pismo 254). Takav čini sa svoje strane sve što može, 
a Bog u ovako uzvišenom poslu ne može doći na 
manje. Duša u tom stanju podržaje u sebi sveto odu- 


ševljenje za boljim, pa je cijeli njezin život ispunjen: 


žarkim uzdasima prema Bogu, i ona se sve tjesnije 
s Bogom sjedinjuje. Poteškoće, na koje naiđe, mogu 
da je uskolebaju, a u tome se najbolje očituje njezino 
savršenstvo, koje je čini postojanu u dobru. Naprotiv 
duše koje su, doduše, kreposne, ali još nisu savršene, 
smalakšu na prvoj poteškoći i gube pouzdanje u 
prvim suprotivštinama. 
Potrebno je. zato podržavati ovaj oganj svete 


želje. »Ukoliko će ta želja ljubavi rasti, utoliko će se : 


i sama ljubav usavršavati. Ko vruće želi ljubiti, taj 
će s oduševljenjem ljubiti«, (Sv. Franjo Seleški, Trak- 
tat o ljubavi 12, 2). Ni na koji drugi posao ne može 
se čovjek dati s takvim oduševljenjem i s tako sigur- 
nom nadom kao na ovaj. 

I upravo je žalosno, što duhovni vođe i odgojitelji 
duša to ne shvačaju dovoljno, pa mjesto da unesu 
vedrinu i zanos u dušama ostavljaju razočaranje i 
rekao bi čovjek, da su samo tim zaokupljeni kako će 
što više postrići krila oduševljenja odabranim dušama. 

Duboki posnovalac duhovnog života, kanonik S a u- 


» 


dreau, pita, zašto mnoge duše, uza svo ozbiljno 
nastojanje, ipak ne uspjevaju da dođu do savršen- 
stva? One su, doduše, kreposne, izbjegavaju grijehe, 
ali se o njima ne može kazati da su savršene. On od- 
govara, da je to zato, jer nisu sebi odredile i postavile 
kao cilj samo savršenstvo, Tražile su krepost, ali su 
se bojale savršenstva, smatrajući kao da ne bi bile 
tamo pozvane. Osjećale su neku čudnu bojazan prama 
svemu onome što je savršeno, kao da to ne bi na njih 
spadalo. Nijesu se usudile, da čitaju pobudne knjige 
sv. Terezije, sv. Ivana od Križa, jer da je to mistika 
koja ne bi bila za njih. Zazirale su od svega onoga 
što je uzvišeno. Čitale su samo one knjige u kojima 
se raspravlja o počecima duhovnog života, a nikada 
nisu tražili pobude u knjigama, koje opisuju naše je- 


“dinstvo s Bogom. Nisu mislile dovoljno da živu od 


pouzdanja i od ljubavi. Previše su se zatvarale u same 
sebe i mislile više na sebe nego na Boga. Nijesu shva- 
ćale kad dođe momenat, da se treba umiriti u Bogu 
i povjeriti se utjecaju Duha Svetoga, pa zato, da je 
potrebno u nekim časovima moderisati preveliku ak- 
tivnost njihovih prirodnih sposobnosti, sustezati nji- 
hovu maštu i izbjegavati pretjeranost resoniranja i 
rasmatranja (L. c. str. 38, 9). 

Sami odgojitelji bi morali podržavati i nadahnji- 
vati svoj sveti žar i veliku želju u dušama. Naročito 
bi trebalo kod mladeži nastojati, da njihovu prirodnu 
mladenačku impulsivnost skrenemo na.ovu nadnarav- 
nu težnju i pokazati im svu uzvišenost cilja kamo ih 
Bog zove. Čemu skrivati uzvišene vrhunce, koji svojim 
sjejem samo po sebi zanose i vabe naš polet? Treba 
svima jasno i otvoreno kazati, da Bog velike stvari 
daje, tako uzvišena i krasna kako je on sam u sebi 
uzvišen. Bog ništa ne taji, Bog nije škrt, pa nemojmo 
ni mi drugima tajiti ove divne ciljeve Božje Provid- 


5 


nosti. Kažimo javno i otvoreno, učimo po trgovima i 
ulicama i otkrivajmo svim ljudima dobre volje uzvi- 
šene tajne Božjeg Srca i recimo im da ih svih, bez iz- 


nimke, Božja dobrota zove na najviše vrhunce, Ulijmo : 


im svetu nadu, neograničeno pouzdanje u' najbolji 
uspjeh. I sjetimo se da nikada dovoljno nećemo istak- 
nuti koliko velike i uzvišene ciljeve imade Božja mu- 
drost sa svojim sinovima. Ne zaboravimo da nećemo 
bolje ugoditi božanskome Srcu, nego, ako nadahnju- 
jemo dušama ovaj zanos i ovu svetu ambiciju prema 
najsavršenijoj ljubavi Boga. Zar on sam nije došao 
da baci vatru? Zar je on odredio granice toj vatri? 
Zar on sam nije htio da ga bez kraja ljubimo? 

Kako bi bilo korisno kad bismo čak i onoj najma- 
njoj djeci otkrivali sve izvršene tajne božanskoga 
Srca. Ta nevina djeca u sebi kriju sve uslove savr- 
šene ljubavi, samo ih treba razviti i raspiriti. Koje 
veselje je u toj djeci, kad se sjetimo da su ona naj- 
draža Bogu, da je njegova milost u njihovim dušama. 
A njihovo nevino srce, otvoreno svim lijepim čuvstvi- 
ma, teži po naravi da se otkrije i da ljubi. Recimo 
tom srcu, da je gore na nebesima dobri Otac, koji se 
brine za njih, da je on čak u njihovom srcu, da je on 
neobično bogat i da ih pozivlje na gozbu svoje svete 
ljubavi i otkriva im već sada vrata neba... Bog će se 
pobrinuti da tom djetetu dade u tom času dar žive 
vjere, i ono će vidjeti slavu Božju, pa će se iz rane 
mladosti u Boga zaljubiti. 

Mnogim časnim sestrama su povjerena djeca na 
odgoj. Dobro je što one proučavaju filozofsku peda- 
gogiju koja im, na temelju stečenog iskustva, daje 
upute kako će odgajati srce djeteta. Ali neka se sjete, 
da će najbolji uspjeh polučiti ako stave u praksu 
pedagogiju ljubavi i žive vjere. 

Sv. Alfonsu je bilo objavljeno kako se Bog veseli 


njegovu radu oko obraćenja grešnika; »naročito su 
pak Bogu ugodna nastojanja, koja poduzimlje da pre- 
vede pravednike k savršenstvu božanske ljubavi, jer 
je Bog proslavljen najviše preko savršenih, radi kojih 
čak šalje na svijet izljeve velikog svoga milosrđa« 
(Život od P, Berthe knj. I. gl. IX.). 

Zato možemo biti svi osvjedočeni da Bog imade 
velike ciljeve s nama, da nas kani dovesti do velike 
svetosti. Sa svoje strane on ne štedi svetih milosti i 
nadahnuća, da nas dovede do vrhunca, koje nam je 
odredio. On uporno, s nekim naročitim veseljem i 
Božjim oduševljenjem vuče našu dušu k sebi i nepre- 
stano nas pozivlje da dođemo k njemu i da se s njime 
što tjesnije sjedinimo. Potrebno je samo, da mi iskre- 
no i djelotvorno, oduševljeno i spremno odgovorimo 
pozivu gospodnjem i da mu već danas kažemo: hoću 


biti savršen. 
H. Bošković. 


Pisma jednom bogoslovu 
4, 
Dragi Rajko! 
Pojam o dobrom čovjeku što sam ti ga načeo u 


“prošlom pismu, nije tako lako iscrpiti, pa želim ovom 


prigodom da tu misao dalje razvijem. 

Dobar čovjek ide, kroči naprijed. Hoće da 
se uspinje na više. Pred sobom vidi stepenicu. Ko- 
raca više, preko te stube i ulazi u — novi oblik ljud- 
skog opstanka, Istom sada nalazimo etički oprav- 
dano, što tu postavljamo oštru granicu među dobrim 
i zlim. Tu puca nepremostivi jaz kao među rajem 
i paklom, među Lazarom i Gavanom iz Kristove 
priče. Rđav čovjek je biće ukopano u vlastitom 

grobu, Dobar je naprotiv slobodnjak bez okova koji 
se je domogao čiste širine, slobodnjak komu je na 
dohvatu Božja stvarnost . 

A jer je taj dobar čovjek prekoračio onu stepe- 
nicu i ušao u novo, pravo biće, zato je sve u njemu 
primilo neku drugu bitnu vrstu opstanka... — sve 


je u njemu postalo visoko i nadljucko: i misao i vo- . 


lja i djelovanje. Kao slika u filmu koja se na pro- 
tivnoj strani zida, na otvorenom i širokom platnu 
pokazuje u svojoj sjajnoj i svijetloj veličini i realnoj 
pokretnoj ljepoti. Dolazi mi na pamet nešto iz ži- 
vota sv. Franje Saleškoga, koji je obratio sam lično 
oko 70.000 protestanata ne baš toliko svojom nau- 
kom, nego u prvom redu sa svojom dobrotom — 
tako da jedan obraćenik reče: meni je mjerodavno 
baš ono što ovaj dobar čovjek uči, 

I zato isto ta ljudska dobrota koja ima svoj iz- 
vor u Božjem Umu kao mjerilu istinskog ćudoređa 
— postaje neka duhovna stvarnost, koja vlada nad 
mrtvilom i prazninom negativnog zla. Takav dobar 
čovjek pored svih običnih i ljuckih slaboća koje 
obično ne ovise o njegovoj volji nije samo savršeniji 
od drugih ljudi, nego je čisto drugačiji, nije ono što 
su drugi ljudi, Drugi ljudi mogu biti savršeniji od 
njega uglađenim manirama običnog građanskog mo- 
rala, tog obijeljenog groba sa unutrašnjom gnjiloćom, 
kojoj se je u predratno doba poznatim sarkazmom u 
svojim pozorišnim djelima rugao Henrik Ibsen. I 
upravo taj dobar čovjek čini da ovaj razuman svi- 
jet ima neku smisao za opstanak, da ne bude samo 
tu, da bude neki »Kanonfutter« boljševičkog vanda- 
lizma. Samo ljucka dobrota sa svojom djelotvornom 
luči obogaćuje svijet, uspostavlja mir u društvu, To 
je neka stvarateljna pozitivna strana u čovjeku, i 
onda kad njegov um nije prenatrpan silnom množi- 

nom realnih školskih pojmova, Ta dobrota je diza- 
nje našeg srca u slobodnu širinu Božje prirode. 

I tu ima nešto što zamjećujemo kao razliku iz- 
među dobra i tako zvanog »dobra« čovjeka. Re- 
cimo da sretneš putem neko lice, stavimo Kisića, 
trgovca iz »Bregovite« ulice koga poznaš. »Dobar« 
je to čovjek, ne može mu se kazati ni crno ti oko 
u glavi,,, Miran domaćin koji se bavi sa svojim po- 
slima a u nikoga ne dira i ne zaboravi nikada da se 
lijepo nakloni i skine šešir da pozdravi prolaznika . 
putem. I nikomu ne čini zla ali nikomu ni dobra. 
Negativno dobar čovjek, koji se hvali da je sasvim 
dobar čovjek, čak dobar kršćanin, jer: nikom nisam 
zla učinio — veli on, 

I on te zaustavlja putem zbog nečega. Gleda te 
okom poslovna čovjeka, koji traži svuda neki po- 
sebni poslovni interes, a nikako mu nije stalo do 
toga, što se kod ljudi oko njega događa, Utisak? 
Srce ti nakon toga susreta ostaje hladno, duh sta- 
tičan, misao prazna, 

Ideš o sutonu na obalu. Kao da te vidim kako se 
s bratom žuriš, da se provozikaš kaićem do »Kuka« 
da obađeš vrše i mrežicu i radosno doneseš majci 
gotovu večeru; Prama tebi ide vazda veseli i na- 
smijani kovač Baldo iz Rudine. Znam da ga dobro 
znaš. Sjećaš li se kako je prekolani na večer u Ve- 
liki Petak iza ophoda neustrašivim poletom, zaga- 
livši rukave i bacivši paletun na tle, izjurio, taj mir- 
ničina, desetak studenata i mladih šegrta iz »Ru- 
žine« kafane, jer su na taj uzvišeni dan kršćanske 
tuge u mladenačkoj obijesti i pri boci vina pravili 
dreku, psovali i pjevali neke neslane šlagere? Baldo 
je tiho ali ipak djelotvorno čeljade, kad ima da se 
založi za poštenje, istinu, onda i sama sebe zabo- 
ravlja. On se nešto u razgovoru zanima za tebe, 

tvoju siromašnu majku, za tvoje zvanje i očekuje s 
posebnom željom kad ćeš, ako Bog da, slaviti svoju 
Mladu Misu. Utisak iza tog susreta? Baldova če- 
stita i blaga volja ili pošteno raspoloženje prama tebi 
prelazi iz njegova bića u tvoje. Osjećaš neku to- 
plinu, blizinu, snagu srca tog dobrog čovjeka, snagu 
koja te privlači i privija k sebi. 

— Baš o toj vrsti dobrote izrekao je najviši sud 


sam sv. Pavao, kad je o njoj kazao da je »veza sa- 


vršenstva« (vinculum perfectionis)... 

Vinculum (perfectionis! Ono nešto toplo i drago, 
ljucko srce, ako nije iskvareno, zaljubljuje, što pri- 
vlači većom snagom nego tjelesna ljepota koje »zvi- 
jezde« iz čuvenih filmova, jer čovjeka iz samog kon: 
takta stvara boljim. Pavao, nekadašnji nasrtljivi Saul 
izrazom veze je htio sigurno naznačiti silu, koja 
nije nasilje nego stvara u čovjeku jedinstvo svih 
njegovih duhovnih odlika, sve ono, što je u čovjeku 
plemenito i ponajviše sakriveno. Samo u prosto- 
dušnoj dobroti ljuckoj ostvaruje se moralnost kao što 
mrtve organske stanice oživljuju prvim zadahom ži- 
vodajne duše. To je život duha ili životni princip u 
obliku entelehije, što etičku građu nosi u savršenstvo 
metafizičke harmonije, do izgrađenja onoga, što obič- 
nim izrazom zovemo dobrim i čestitim če- 
ljadetom, u pravom smislu ove riječi! 

I koja je to divota, kad svijet, kad naš narod ima 
pravo da o tebi već sada može kazati: Rajko? Da, 
to je dobar čovjek! Nema ljepše diplome na svijetu 
od ovog javnog, pučkog posvjedočenja ,,, 

Samo se iz gline dobra, poštena čovjeka može i 
mora razviti dobar svećenik, pop ili fratar, svejedno. 
Poštenje, dobrota — to je neki leit-motiv, koji stva- 
ra osnovu za najljepšu sinfoniju, iz čega jedan 
Mozart razvija svoju najljepšu operu, Čarobnu Frulu. 

No taj sv. Pavao! ... 

Dostatne su bile same dvije riječi, da se označi 

pojam dobra čovjeka. A te dvije riječi su temelj 
onoga nečega što se zove charitas. Charitas, ne 
amor (golema distinkcija u teološkom znanju) jest 
ono, što je Apostol naroda onako divno opjevao, pa 
bi rekao da su dobrota i ljubav neki uzajamni sino- 
nimi. Ljubav prelazi u dobrotu, ova u ljubav, a to je 
potok, rijeka, pravac, odnošaj. Jadan bi zaista bio 
taj ljucki život bez te dinamike, bez te rijeke koja 
srta u svoj puni izvor, u beskonačno more Božje Do- 
brote, koja zapravo miruje kao živodajna tišina, ko- 
načna a ujedno beskonačna stvarnost. 
Pišem ti ovo, dragi Rajko, ali eto zaboravio sam, 
ne znam ovaj čas citirati naslov, poglavlje i stih Pa- 
vlove poslanice. Mučno mi je što doslije ne stigoh 
da bar petnaestak puta pročitam od početka do 
svrhe ove Pavlove poslanice sa komentarom. Koje 
bogatstvo i punina misli. Kao da gledam titansku pla- 
ninu jedne sasvim Božje duše. Uzmi u ruke često 
sv. Pavla. Eno ti Zagodina prevoda (Novi Zavjet) iz 
Markulinove zbirke  »knjiga katoličkog života«... 
Nema slučaja čak za našeg tako zamršenog vreme- 
na, na koji se ne bi dala aplicirati koja Pavlova 
misao. Kao da je vidio sve unaprijed. Neka ti bude 
često pratilac i vođ! .., i: 

Hvala ti na pozdravu sa izleta na Skradinski buk 
naše Niagare, rijeke Krke. Vozio si se sa drugovima 
lađom. Taj me tvoj izlet potsjeća na jedan moj- 
izlet iz djačkih dana na Krkin slap poviše Skradina. 
Davno i divno je to bilo — voziti se od ružoprste 
zore barkom na šest vesala najmanje četiri sata do 
slapa koritom Krke. Na krmilu je stajao o. Pavao, 
eno ga sada u hvarskom manastiru Gospe od Mi- 
losti. Uz njega je sjedio na krmi krupni župnik iz 

Jadertovca crnomanjast, nasmijan, dobro raspoložen. 
Udaraše u tamburicu pjevajući neke davorije. Mi smo 
prihvaćali popjevku, a kad bi mu se dodijalo tam- 
burati, zadirkivao bi bockavim šalama vozače, naj- 
više mene i sve je bilo tako veselo u lađi, 

Ali Don Marka Vežića, bivšeg ondašnjeg župnika 
iz Jadertovca nema više. Onomadne su novine doni- 
jele strašnu vijest, da su razbojnici starog župnika 
jedne noći zaklali, da ga orobe: govorilo se da ima 
mnoštvo blaga i novaca. I tako ova dnevna liberalna 
štampa naduva slučaj i prikazuje iznenađenog sve- 
ćenika kao žrtvu — vlastitog bogatstva, dok njegova 
braća, župnici naše Zagore, zbog strašne oskudice 
prolaze teške dane između siromašna tka: a ni- 
komu zato nije ništa stalo. 

No ipak žalosno bi bilo, kad bi svećenik pod stare 
dane škrtario samo zato da mu ostane nešto ili dosta 
više kao posmrtna baština, Ni zlu teci ni dobru osta- 
vi! Teško je siromaštvo, ali je lijepa i bezbrižna slo- 
boda, kad je dobar čovjek slobodan od mamone i 
kad nema zašto da za sobom zatvara svoja kućna 
vrata,,, 

Bio si neki dan sa profesorom prvi put na kate- 
. hetskoj vježbi u jednoj osnovnoj školi? Eto velikog 
poziva za budućeg svećenika: naviještati Kristovu 
nauku najprije djeci... Fides ex auditu. Marljivo i 
savijesno se spremaj za tu uzvišenu službu! Crescas, 
floreas! 

Odani sam u Kristu Tvoj Albert. 


N. Subotić. 

Korist usmene molitve 


Već nas je isti Božanski naš Spasitelj svojom 
riječju i svojim primjerom poučio, da moramo cijeniti 
i ljubiti usmenu molitvu.l to bi bio već dovoljan razlog, 
da je uistinu zavolimo. Ali čovječja je narav takova, 
da on želi nesamo slijediti uzvišene primjere, već 
nastoji da vidi i razloge svega onoga, što mu se pred- 
laže, savjetuje ili zapovijeda. Toga radi treba da se 
zaustavimo, da vidimo unutarnje razloge, 
s kojih će nam se usmena molitva pokazati korisnom 
i privlačivom. To znači, treba da vidimo one razloge, 
koji izviru iz same naravi i biti nesamo usmene mo- 
litve nego istodobno i iz naravi istoga čovjeka, kojemu 
se ta molitva preporuča i djelomično zapovijeda. Tada 
će čovjek lakše i s više elana prionuti uz takovu mo- 
litvu, kad i sam uvidi, da mu je usmena molitva zbilja 
korisna i potrebita. 

Anđeoski i Zajednički Naučitelj sveti Toma Akvin- 
ski u raspravi o molitvi postavlja ovo pitanje: Da li 
molitva mora biti usmena? (2. 2. q. 83 art. 12). I on 
odgovara: Zajednička je molitva, koju službenici 
Crkve (svećenici i redovnici) prikazuju Bogu u ime 
čitavoga vjernog puka. Stoga takova molitva mora 
biti poznata čitavom tom narodu... zato je razložno 
ustanovljeno, da službenici Crkve ovakove molitve 
glasno (alta voce) izgovaraju, eda svima te molitve 
mogu doći do spoznaja. Ali privatna molitva, koja 
pojedina osoba moli za sebe ili za druge (ali uvijek 
u ime svoje), ne mora biti usmena. No — nastavlja 
isti Naučitelj — ipak se i privatnoj molitvi kadikad 
nadodaje glas (i vanjski nekoji čini i obredi) s tri 
razloga: 1. Da kao stvorovi isplatimo svoj »dug« 
prema Stvoritelju. 2. Da po usmenoj molitvi kao po 
nekom »sredstvu« pobudimo živu unutarnju po- 

božnost, 3. Jer su usmena molitva i uopće izvanjski 
znakovi i čini prirodni »odjek« i spontani odraz 
(redundantia) unutarnje žarke molitve i pobožnosti, 
unutarnjih duševnih raspoloženja, U ovom je svojem 
članku u raspravi o molitvi Anđeoski Naučitelj sažeto 
ali veoma bistro i duboko, kao savršeni teolog i psiho- 
log, postavio religijski temelj i dao svu psihologiju 
usmene molitve, svetih obreda i svih izvanjskih očito- 
vanja pobožnosti i religijoznosti. Na nama je, da se 
zaustavimo i razmatramo o ovim obrazloženjima usme- 
ne molitve, A jer nam je glavna svrha promatrati mo- 
litvu i to nadasve čisto unutarnju molitvu: razmatra- 
nje, to ćemo se na prvoj i trećoj točki »dug« — 
»odjek« sasma kratko zaustaviti, eda se uzmognemo 
Opširnije zabaviti usmenom molitvom kao »sred- 
stvom« k unutarnjoj pobožnosti i razmatranju. 


1 usmena molitva kao isplata »duga« prema Bogu. 


Kraljevski je Prorok, promatrajući sva dobra što 
je od Svevišnjeg Tvorca i Dobrotvora primio, kliknuo 
pun zahvalnosti: »Quid retribuam Domino. — Što ću 
uzvratiti Gospodu za sve ono, što mi je učinio 
Gospod?« (Ps. 115) Prirodno je čovjeku, da osjeća 
i goji zahvalnost prema onomu, koji mu je svoju 
naklonost iskazao i nju dobročinstvima svojim potvr- 
dio. Ali nesamo, da osjeća u sebi ovu zahvalnost, već 
je on spontano vani ispoljava prema svojem dobro- 
činitelju. I što su dobročinstva veća to zahvalnost i 
iskazi zahvalnosti rastu i umnožavaju se. A ako su 
dobročinstva prevelika, ako su nas ta dobtočinstva 
nekako kao potpuno prekrila, obasula, naša zahval- 
nost i iskazi zahvalnosti idu daleko, veoma daleko, 
sve do granica nekog ropstva, Kad vidimo veliku 
ljubav prema nama, kad smo osvjedočeni o iskrenosti 
i nesebičnosti te ljubavi, kad se osjećamo kao ovijeni 

nekom tajanstvenom i slatkom atmosferom silne i ple- 
menite ljubavi popraćene morem dobročinstava: u 
nama se tada budi silni osjećaj, rekao bih neograničene 
zahvalnosti. Zahvalnosti, koja nas tako opaja, tako 
»progoni« te nam se svaka i najveća usluga, svaki i 
najsavršeniji iskaz zahvalnosti čini neznatnim i ni- 
malo dovoljnim. Htjeli bismo da postanemo sluge tako- 
vog dobročinitelja. Čak se ne bismo ustručavali da 
budemo trajni, doživotni robovi tako plemenite i da- 
režljive osobe prema nama. Da, »ropstvo« zahvalnosti 
čini nam se u toj atmosferi ljubavi i harnosti slobodom 
najbiranijom, najljepšom i najmilijom slobodom. 

Tolika je moć ljubavi i dobročinstava s jedne i 
osjećaja »duga« zahvalnosti s druge strane! Tako je u 
naravnom redu, kad su nam ljubav i dobročinstvo 
sasma očita. Tako — neizmjerno više — morali bi biti 
u nadnaravnom redu, u našim odnošajima prama 
Bogu. Ta «što imaš, o stvore, a da nijesi primio?« 
veli Apostol naroda. (I. Kor. 4, 7) I zbilja sveci su 
bili svijesni ovih silnih rijeka ljubavi Božje, ovog mora 
dobročinstava Svevišnjega. Zato su i željeli biti slu- 
gama Božjim i »ropstvo« Božje bilo i mje neprispo- 
dobivo milije, silno privlačivije nego li sva kraljevska 
želja zemlje. »Service Deo regnare est — Služiti Bogu 
znači kraljevati« klicali su Božji ugodnici. Zato su 
služili Bogu, priznavali Njegovo vrhovno gospodstvo 
svim svojim životom, svojim bićem. I time su se istro- 
šiil u Božjoj ljubavi, u kultu, u slavljenju Vrhovnoga 
Gospodara svega. Njihovo življenje bilo je u najrazli- 
čitijim oblicima života i zanimanja jedna pjesma za- 
hvalnica, jedan živi hvalospjev Najvišem i Općem 
Darovatelju svega. 

No mora se priznati, da nije kod svakoga nas ljudi | 
ovako silno razvijen onaj osjećaj zahvalnosti prama 
svevišnjem Bogu. Ali uza sve to ostaje živa istina, 

da smo svi mi jednako Božja stvorenja, ovisna od 
Stvoritelja, ništa manje nego li su oni, koji su tako 
silno osjećali ili osjećaju ovaj plemeniti poziv za- 
Avalnosti i zahvaljivanja do savršenog pregaranja na 
žrtveniku potpunog odricanja sebe. Zato i mi nosimo 
duboko u nama ovu dužnost klanjanja, kulta, prizna- 
nja Boga kao Vrhovnog i Apsolutnog Gospodara svega. 
Ova se dužnost prepliće čitavim našim bićem: jer 
čitavo naše biće, do najneznatnijeg atoma, do najza- 
bitnijeg »kutića« naše intimnosti jest »stvorenje«! Sve 
štogod je u nama nosi neizbrisivi pečat Božjeg stvore- 
nja i Tvorčeve neograničene vlasti. Eto, zato se du- 
žnost kulta, čašćenja Stvoritelja provlači kroz sve 
naše biće. Naša se narav i naša egzistencija, u tom 
pogledu, istovjetuju s ovom prvom, bitnom i temelj- 
nom našom dužnošću kulta, bogoštovlja. 

To je razlog, zašto je svijest dužnosti religije, bo- 
goštovlja tako duboko u ljudskom srcu usađena. Nju 
nijesu mogli ugušiti ni divljaštvo ni najveća moralna 
pokvarenost barbara. Zato su molitve, žrtve i odredi 


bili uvijek vjerni pratioci i najnekulturnijih naroda. 


Koliko god je mogao čovjek prezreti glas savijesti i 
sagriješiti, teško sagriješiti, nije uza sve to nigda 
mogao da prezre ili ušutka glas svijesti, koja mu je 
uvijek glasno govorila o ovoj njegovoj apsolutnoj 
ovisnosti o Prvom Biću, o Uzroku svega, o Bogu. Da- 
pače što bi se čovjek više zaboravio i časovito prezreo 
glas savijesti, koja mu je u času grijeha dovikivala 
»Ne smiješ kršiti zakona Tvorca svega«, to bi se kas- 
nije u času smirenja i kajanja jače čuo glas i impuls 
na molitvu kajanja, na žrtvu zadovoljštine uvrijeđe- 
nom Božanstvu! I 

Ovaj jaki glas svijesti naše apsolutne ovisnosti o 
Bogu, koji je poticao i potiče i najzapuštenije ljude 
na molitve i žrtve, a svece na spontano predanje sebe 

u slatko »robovanje« Bogu: taj isti glas jest jedan od 
uzroka zašto treba da uvijek cijenimo i — barem kadi- 
kad — prakticiramo usmenu molitvu. To izvire, vidjeli 
smo, iz same naravi čovjeka kao stvorenja, koje pot- 
puno ovisi o svom Stvoritelju i Vrhovnom Gospodaru. 
Čovjek sve ima od Gospoda. Njemu sve »duguje«. 
Zato treba da služi i časti Boga sa svim onim, što ima 
od toga Vrhovnoga Darovatelja. Zato, molitva treba 
— kadikad barem — da bude usmena, eda se po njoj 
isplati, donekle, »dug« Stvoritelju. Naime, da na taj 
način čovjek služi Bogu svim onim, što od Boga ima, 
to jest ne samo duhom (kako u duhovnoj, samo unu- 
tarnjoj molitvi), nego također i tijelom. Zato je 
nadasve zgodno da bude usmena ona 
molitva, koju Bogu upravljamo kao 
zadovoljštinu za grijehe. Stoga govori 
prorok Ozeja u zadnjem poglavlju: Oprosti nam, Go- 
spodine, sve bezakanje naše, a primi naše dobro, i 
prinijet ćemo Ti Žrtve usana svojih«. (Sv. 
Toma 2. 2. a. 83 a. 12). 

S ovog istog razloga Apostol naroda, u svojoj Po- 
slanici upravljenoj Židovima, poslije nego je opisao, 
kako je Isus Krist izvan grada Jeruzalima bio žrtvo- 
van, eda posveti svojom Krvlju narod odabrani i sve 
narode zemlje, pozivlje nas, da i mi sudjelujemo u 
toj Žrtvi noseći Njegovu sramotu i prikazujući po 
Njemu žrtvu zahvalnicu to jest plod naših usana: 
»Iziđimo, dakle, k Njemu izvan tabora i nosimo Nje- 
govu sramotu (Njegov Križ). Po Njemu, dakle, pri- 


nosimo svagda Bogu žrtvu zahvalnu, to jest, plod 


usana, koje priznaju Ime Njegovo« 
(Žid. 13, 13, 15). 


O. Dr. Dominik Budrović O. P. 


2 17 


Djevičanstvo 


Ženidba je stalež čistoće, jer se kršćanski ženid- 
beni drugovi suzdržavaju od svakog nedopuštenog 
spolnog užitka, Viša je čistoća udovaca i udovica, 
ako se iza smrti svoga ženidbenog druga odreku do- 
puštenih užitaka u ponovnoj ženidbi. Na najveći se 
stupanj penje čistoća kod djevičanskih kršćana, jer 
se doživotno i potpuno odriču svakog spolnog užitka, 
U tom stupnju slavi duh punu pobjedu nad tijelom i 
milost nad grešnom naravi. 


Radi toga je djevičanstvo veoma vrijedna 
krepost. Dakako, da se prije dolaska Spasiteljeva 
nije ni slutilo o njezinoj dragocjenoj vrijednosti: 
Istom je Krist otkrio svijetu riječju i djelom taj sku- 
pocjeni biser. Od djevice se htio roditi, poočim mu 
je bio djevičanski muž, a za najdražeg učenika iza- 
brao je djevičanskoga Ivana. Gospodin Isus i apostoli 
slave djevičanstvo kao visoki ideal, koga mogu je- 
dino shvatiti oni »kojima je dano odozgo« (Mt, 19, 


11); kao stalež, koji je savršeniji od ženidbenoga; | 


kao zvanje, za koga nema zapovijedi nego samo sa- 
vjet: »Što se tiče djevica, nemam od Gospodina ni- 
kakve zapovijedi... (Č. Kor. 7, 25). Ženidba je dobra 
a djevičanstvo još bolje, kaže katolička nauka, bašti- 
njena od apostola i Gospodina. Te se nauke valja 
nepokolebivo držati, pa i u naše vrijeme, kada se 
gubi smisao za djevičansku čistoću muškarca i žene, 
te se neudavanje žene smatra nesrećom, Vjerske se 
nauke ne mijenjaju duhom vremena. Ostaju uvijek 
iste, jučer i danas, kao i njihov Utemeljitelj: ženidba 
je dobra, ali djevičanstvo je još bolje. »Ako bi tko 
tvrdio, da je ženidba bolja od staleža djevičanstva, 
ia nije bolje i blaženije ostati u djevičanstvu nego 

se ženiti, taj griješi protiv vjere« (Konc, Trid. XXIV, 
Kon. 10), “ ' i 

Dakako, da mora djevičanstvo biti pravo dje- 
vičanstvo, onako kako ga je Gospodin preporu- 
ćio. A to znači, da mora biti doživotno a ne 
samo neko određeno vrijeme. Lijepo je i dobro dje- 
vičanstvo mladih ljudi do ženidbe. Ali to se ne samo 
savjetuje nego i zapovijeda. Tamo gdje Gospodin ne 
zapovijeda nego samo svjetuje i izrazuje želju: »Tko 
može shvatiti neka shvati«, misli Spasitelj na trajno 
djevičanstvo kao doživotno zvanje (Mst, 11, 2). Na- 
dalje, djevičanstvo mora biti slobodno izabra- 
no. Prisilno djevičanstvo ne preporuča Gospodin 
kao životni ideal, Tko razborito želi i hoće sklopiti 
brak, ali iz bilo kojeg razloga ne sklopi taj možda 
posjeduje krepost čistoće, ali nema onog djevičan- 
stva što ga kršćanstvo toliko slavi. — Zatim se 
treba odlučiti za djevičanstvo radi »kraljevstva 
nebesko g« (Mst. 19, 12). Tko se odrekne ženidbe 
iz zemaljskih ili iz ispraznih razloga, n, pr.: da bude 
slobodan od bračnog jarma, ili da dulje sačuva tje- 
lesnu svježinu i ljepotu, ili iz kakve prirodne odboj- 
nosti, ili iz nekog straha, taj nema kreposti djevi- 
čanstva, »Dopasti se Gospodinu i brinuti se za nje- 
govu stvar«, to je po nauci sv. Pavla zadaća djevi- 
čanskih ljudi (L Kor, 7, 32). A stvar Gospodinova 
jest »kraljevstvo nebesko« ili Crkva Božja, Raditi za 
Crkvu Božju, t. j;. pomagati njezinoj djeci kao udo- 
vima Kristovim, spasavati i posvećivati duše, to 
mora biti zadaća djevičanskih duša. Radi toga kaže 
sv. Augustin: »Ne hvalimo na djevicama njihovo dje- 
vičanstvo, nego to što su suzdržljivošću postale Bogu 
posvećene djevice« »S. Toma II. II. Q 152, a. 3). 
Prava vrijednost djevičanstva leži baš u predaji vla- 
stite osobe Bogu, u radu za Božje ciljeve, u posve- 

ćenju Bogu. Ovim uvjetima ne obraćaju ni katolici 
uvijek veliku pažnju. I katolici misle govoreći o 
djevičanstvu često samo na tjelesnu neoskrvnjenost 
ili na stvarno uzdržavanje od svakog spolnog užitka, 
a pri tom zaboravljaju na glavnu stvar: na duhovno 
djevičanstvo. Kao što kod čovjeka nije tijelo naj- 
odličnija sastavina nego duša, tako i kod djevičan- 
stva nije tjelesna neoskrvnjenost ono glavno nego 
duhovno držanje: srdačna i potpuna predaja Bogu i 
Kristu, Radi ove uske veze duše sa Spasiteljem kaže 
sv. Augustin: »I djevičanski ljudi žive u nekoj že- 
nidbenoj zajednici, dakako ne u tjelesnoj nego u du- 
hovnoj. Duša takvih ljudi je zaručena s Kristom; 
Krist je zaručnik djevičanskih duša«. Poradi toga 
zahtjeva sv. Toma, da se pojmu djevičanstva doda 
još jedna oznaka: vezanje vječnim zavje- 
tom. Kao što je tjelesna ženidba kršćana nerazre- 
šiva, a ta nerazrešivost dobiva vječnu vrijednost sa- 
kramentalnom vezom, tako mora i duhovna ženidba 
biti neopozivo čvrsta a svoju čvrstoću dobiva slobod- 
nim zavjetom vječnog djevičanstva (Il. IL. 9, 152, a. 
3 od 4). 

Iz mišljenja sv. Augustina, da i djevičanski ljudi 
žive u nekoj vrsti duhovnog braka, slijedi, da i dje- 
vičanstvo mora biti plodno, Plodnost je glavna svrha 
svake ženidbe. Dakako da i površni kršćani ne misle 
na tu okolnost: priznaju djevičanstvu njezinu neo- 
sporivu ljepotu ali ne priznaju plodnosti. Oni drže, 
da je djevičanstvo neka polovičnost i neka zakržlja- 
lost, ali ga nikako ne smatraju idealnim staležem. 
Kažu, da je procvjetalo i lisnato drvo u proljeće li- 
jepo, ali da je najidealnija ljepota postignuta istom, 
Kad se stablo u jeseni lomi od punine plodova. A 
ipak ostaje uvijek živom istinom: pravo je dje- 
vičanstvo uvijek plodno. 

Nekoji se plodovi djevičanstva mogu i na prvi 
pogled odmah zamijeniti: služba djevičanskih milo- 
srdnih sestara kod siromašnih bolesnika; pomoćni 
rad što ga mnogobrojne učiteljice doprinose rodi- 
teljima kod izobrazbe njihove djece; sve blago zna- 
nosti i umjetnosti što su ih kroz vjekove sakupljali i 
spremali ljudskome rodu čisti samostanci. Dakako, 
da zemaljsko oko vidi samo neki dio djevičanske 
plodnosti. Istom oko prosvijetljeno vjerom sposobno 
je da primjeti valove nadnaravnoga života, što se 
izlijevaju iz Kristovih probođenih prsiju preko dje- 
vičanskih duša u milijune ljudskih srdaca. Kao što se 
iz ženidbe razvija prirodni život, tako je iz djevičan- 
stva razvija život milosti. Ženidbeni drugovi rađaju 
tjelesnu djecu, a djevičanski ljudi rađaju i odgajaju 
duhovnu djecu. 

Treba samo pogledati svećenički stalež! Negdje 
se naziva Mlada Misa svećeničkim vjenčanjem. 
Tim bi se lijepim imenom htjelo označiti duhovna 
ženidba duše novoposvećenog mladog čovjeka sa bo- 
žanskim Spasiteljem, da svećenik sa zadobivenom 
Božjom milosti mora odgajati Božju duhovnu djecu. 
Zaista, na koliko stotina i tisuća duša može mnogi 
katolički svećenik da gleda očinskim okom i da kaže 
sa sv. Pavlom: ja sam vaš otac »jer sam vas rodio u 
Isusu Kristu po evanđelju (I. Kor, 4, 15); ja sam vam 
ulio u sv, Krstu nadnaravni život; ja sam taj život 
njegovao u vama, na oltaru, u školi i ispovijedaonici, 
na propovijedaonici i u društvenoj dvorani, molitvom 
i riječju, rado mi trpljenjem, ja sam vas odgojio »do 
pune muževnosti, do potpune zrelosti u Kristu« (Ef. 
4, 13). Nema dvojbe da katolički svećenik ima obi- 
telj, veliku obitelj, čitavi katolički narod! Katolički 
svećenik nije neplodan! Zato ga se naziva punim 
pravom ocem, duhovnim ocem. — Isto vrijedi i re- 

dovnicima, ako i nijesu svećenici; vrijedi i o redov- 
nicama koje se povukle u samoću na molitvu i po- 
koru a da ne govorimo o onima, koji neposredno 
rade na odgoju djece i na djelima milosrđa, Svi oni 
živu »za Gospodina i njegovu stvar«, Ako bi na pr. 
karmelićanka zaboravila u svojim inolitvama i po- 
korama na djecu puka, na siromašne grešnike, na 
nevjernike i krivovjernike, na čitavu Crkvu Božju, 
na njezine pastire i ovce, nebi bila prava redovnica. 
Svrha je i zatvorenih kontemplativnih redova briga 
= za duše, oplođivanje svećeničkog rada na spasavanju 
duša. Takvi redovi dovode neizmjernom snagom 
molitve i žrtava u ljudska srca obilje vrhunaravnog 


svijetla, snage i života. Na taj način i sakriveni ži- . 


vot ovih redovnica oplođuju, daju i njeguju duhovni 
život, a sudnji dan će jasno pokazati, kako je velik 
broj bio njihove duhovne djece. Zato ih vjerni puk 
punim pravom počasno naziva majkama. — A ko- 
liko li blagoslova donašaju one tako mnogobrojne 
djevičanske duše, koje su ostale u svijetu, svojim 
požrtvovnim radom u službi obitelji, u njezi dojen- 
čadi, u zavodima za zapuštenu djecu, u njezi boles- 
nika i u svim ostalim granama djelotvorne ljubavi 
(Karitas)! Zar nisu one prave pomoćne sile u duhov- 
noj pastvi? Pa i ako ove duše ne rade neposredno 
riječju, primjerom i molitvom na spasavanju naroda, 
zar nije ipak svaka vrst karitasa po svojoj naravi du- 
šobrižničko djelo? Zar nije to ponašanje. dušobriž- 
ničkog rada našeg Gospodina, koji je dijelio tjelesne 


i vremenite darove, da pripremi duše na duhovne i;' 


nebeske darove? Eto na ovaj način postaju i ove 
apostolske duše duhovnim ocima i majkama. 
Unatoč svega ipak se primjećuje jedna manjka- 
vost na djevičanstvu: djevičanstvo nema tjelesne 
plodnosti Čini se kao da bi bilo savršenije spo- 

jiti oboje: dijeliti naravski i vrhunaravski život, po- 
sjedovati tjelesnu i duhovnu djecu! — Doista, to bi 
bio potpuni ideal, ali njega je gubitkom raja nestalo. 
Da ljudski rod nije pao, tada bi roditelji davali djeci 
uz tjelesni život i duhovni život milosti; roditelji bi 
bili roditelji u isto vrijeme svećenici i roditelji, du- 
hovni i tjelesni ocevi i majke. Ženidba u raju bila bi 
savršeno stanje i u raju ne bi bilo mjesta za djevi- 
čanstvo (Sv, Toma I, 98, a. 2, od:3), Ali iza velike 
ljudske nesreće prvoga grijeha praroditelja ne može 
se više taj najviši ideal postići, samo jednom je bio 
na savršeniji način ostvaren: u djevičanskoj ženidbi 
Marije i Josipa, iz koje je proistekao »Isus, nazvan 
Krist, pun milosti i istine« Ali ako se već potpuni 
ideal ne može postići, zar mu se ne bi svećenička 
ženidba više približila nego neoženjno svećenstvo? 
Svećenički otac mogao bi ipak svojoj rođenoj djeci 
dati i umnožavati duhovni život! — Kad bi se samo 
to dvoje moglo spojiti, a da pri tom ono što je glav- 
nije ne trpi štete! — Kad bi se mogao sa davanjem 
naravskog života spojiti i obilni tijek milosti, a da 
se pri tome ne smanji ili ne splahne tok milosti! To 


je dan danas, u sadašnjim prilikama, nemoguće! — 


Treba najprije svratiti pažnju na tu okolnost, da sada 
ne predavaju roditelji svojoj djeci sa tjelesnim živo- 
tom i život milosti nego baš groznu opreku milosti, 
istočni grijeh Tjelesnim rođenjem prelazi po nauc. 
vjere istočni grijeh na sve Adamove potomke (Konc. 
Trid. VL 3). I djeca svetih roditelja postaju dionici 
ove nečasne baštine od svog rođenja. Osim toga duh 
je palog čovjeka ograničen, a srce mu je zaraženo 
nezrelim sebeljubljem. Kad Adamov potomak sklapa 
ženidbu, gubi skoro nužno posve slobodni i neza 
tvoreni pogled za veliku Božju obitelj i puni polet za 
Krista i »njegovu stvar«, drugim riječima znači to, 

Na a er a 


da bi oženjenom svećeniku manjkala potpuna pred- 
nost Bogu, koju mora imati svaki svećenik, Sv. apo- 
stol Pavao izlaže tu pojavu ovako: »Tko je oženjen, 
brine se za svjetske stvari, kako će ženi ugoditi, I 
tako je razdjeljen, A udata se brine za zemaljsko, 
kako će se svidjeti mužu (I, Kor, 7, 33). Nema sum- 
nje da sveti ženidbeni drugovi izbjegavaju nutarnju 
odjeljenost svoga srca od Boga, jer svagdje i u svemu 
gledaju i ljube Boga. Ali se uz najbolju volju ne mogu 
ukloniti vanjskoj odjeljenosti od Boga, jer moraju 
posvetiti svoje vrijeme i snagu, svoj posao i truđ 
prije svega vlastitoj obitelji, zato nisu posvema slo- 
bodni za rad u narodu Božjem. — Svećenik Božii 
mora biti posvema slobodan: ne samo svećenikova 
ljubav nego i vrijeme svećenikovo, snaga svećeni- 
kova, zdravlje svećenikovo, dapače imetak i kuća 
svećnikova ne smije se suziti na jednu usku obitelj, 
nego sve mora slobodno poslužiti velikoj Božjoj 
obitelji kršćanskoga naroda, Zato je Crkva već od 
početka vodila svoje svećenstvo do djevičanstva, te 
ona danas jedino .iz nevolje, a i da zapriječi veće 
zlo, trpi još svećeničku ženidbu kod istočnih obreda. 

U ostalom, celibat katoličkog svećenstva i njega 
djevičanstva imaju u nekom smislu i blagoslov tjele- 
sne plodnosti. Neka govori iskustvo u kojim je kra- 
jevima ženidba plodna? U katoličkim ili nekatolič- 
kim? Gdje je više obitelji sa mnogo djece? Da li u 
krajevima gdje ima mnogo svećeničkih i redovničkih 
zvanja, ili u onim krajevima, gdje se djeca rijetko 
posvećuju Bogu? Primjer i blagoslov djevičanstva 
nehotice djeluje da čisti, uzvisuje i poduhovljuje že- 
nidbu, pa zato i oplođuje brakove, A što nas uči 
povijest? Tko je spasio čast ženi, i učvrstio nerazre- 
šivost? Jesu li to bili oženjeni reformatori šesnaestog 
stoljeća? Zar nije to bilo katoličko neoženjeno sve- 

ćenstvo? Da, uvijek je ovo dvoje usko povezano: 
plodnost ženidbe i sveto djevičanstvo! Gdje cvjeta 
ljijan djevičanstva, tamo vlada u ženidbi blagoslo- 
vena plodnost, jer tu »sliči žena plodnoj lozi uz zi- 
dove kuće; tu sjede djeca kao mladice masline oko 
stola« (Ps, 127). I gdje se ženidba čuva kao svetinja, 
Sdje se je razumjelo riječ apostolovu: »oženjeni neka 
živu kao da nisu oženjeni« (I. Kor. 7, 29), tamo se 
razumije i ona druga riječ, kojom je apostol prepo- 
ručio svima kršćanima veliko poštovanje prama dje- 
vičanstvu: »htio bih da svi ljudi živu kao ja« (1. Kor. 
7, 7), tamo uspijevaju pod roditeljskom njegom zva- 
nja za svećenike i djevice, 

Ali djevičanstvo služi i djetetu — 
Ponajprije njegovom duševnom napretku, a zatim i 
tjelesnom. Gdje uspijevaju čista svećenička zvanja, 
gdje se djevičanska ženidba Marije i Josipa sa dje- 
vičanskim plodom, Isusom, smatra najvišim uzorom 
i gdje ta stvarnost vrši svoj upliv na oženjene i ne- 
oženjene, tamo vlada duh a ne tijelo. Pravo kaže sv. 
Toma o takvoj kršćanskoj ženidbi, da je u prvom 
ređu veza duša i da je pozvana, da izgrađuje misti- 
čko tijelo Kristovo, čiji su najodličniji udovi djevi- 
čanske duše »apostola i proroka i vijesnika Evan- 
đelja i pastira i učitelja« (Ef, 4, 11). Zar nije to nai- 
bolje oplemenivanje ljudske rase? 

Zvanje djevičanstva ne znači prama izloženom 
nikakvi gubitak za narodno dobro, kako se to često 
tvrdi; kad se tjelesno i duševno jaki ljudi posvećuju 
svećeničkom i redovničkom staležu. Najblaže ka- 


“ zano: takvo je mišljenje kratkovidno. A to radi toga, 


jer se takvom tvrdnjom optužuje providnost Božja, 
a da ne govorimo, koliko se potcjenjuje blagoslov- 
ljeno socijalno i nadnaravno djelovanje djevičanstva. 
Ta djevičansko zvanje dolazi od Boga, a ne od ljudi, 

niti od krvi niti od mesa. Svaki zdravi mladić i zdra- 
vog mišljenja djevojka osjećaju već u sebi po naravi 
duboku težnju za brakom; a doista nije mala žrtva, 
kad se svježi i veseli posvećuju zvanju, koje iziskuje 


trajno odricanje. Takvi plemeniti osjećaji ne niču u. 


grudima, gdje je prevladala zemaljština. Radi toga 
je i kazao bož, Spasitelj: »ne shvaćaju svi toga, nego 
jedino onim kojima je dano« (Mat. 19, 11), t, j. oni, 
na čije srce kuca milost zvanja. A razmjerno ih je 
malo mladića i djevojaka koji čuju i slijede glas bož. 
Zaručnika duše, Veliku većinu zove Gospodin u 
brak. O kad bi kršćanski roditelji smatrali velikim 
odlikovanjem, što mogu svoje dijete posvema poklo- 
niti Bogu i njegovoj Crkvi! Kolike li sreće, ako ne 


uguše djevičansko zvanje u srcu djeteta, nego ga , 


brižno čuvaju i njeguju! Kad bi roditelji bili prožeti 
uvjerenjem, da tim obitelj ništa ne gubi, nego da su 
baš takvom žrtvom Božju providnost obvezali, da 
njihovu obitelj osobito milostimo štiti! 

U vjeri u Božju providnost leži velika utjeha i 
za tolike druge, koji se iz osobnih ili iz vanjskih ra- 
zloga ne mogu oženiti; na pr. radi nezdravih gospo- 
darskih i socijalnih prilika, ili radi tjelesnih mana i 
bolesti, koje onemogućuju pravu obiteljsku sreću i 
zdravo potomstvo. A na ovaj zadnji razlog, moralo 
bi se, zaista mnogo više i savjesnije paziti! Ne može 
pred nebeskim Ocem biti svejedno, ako ljudi skla- 
paju ženidbu, koja daje za dušu slabu roditeljsku 
građu i tako ostavlja djetetu samo nezdravu baštinu. 
Koliku bi utjehu donijela kršćanska vjera ovim, na- 
ravskim govoreći nesretnim ljudima, kad bi u spo- 
menutim i sličnim bračnim zaprekama vidili predo- 
bru Božju providnost i ponuku odozgo, da se u duši 
preokrenu i uzljube stalež djevičanstva i karitativni 
apostolat! Koliko bi mogli ovako tjelesno i fizičko 

zakržljali ljudi uraditi za kraljevstvo Božje molitva- 
ma i žrtvama, kad bi jednom ispravno shvatili uz 
pomoć milosti Božje apostolski i karitativni ideal? 
Koliko je mnogi, Bogom prosvijetljeni bolesnik, znao 
dušobrižnički djelobati sa svog bolesničkog kreveta 
kroz godine i godine! Koliko je duša u zakržljalom 
tijelu postalo revnim pomoćnicama za poganske mi- 
sije? Kako je često slaba djevojka bila anđeo za obi- 
telji i čitave općine svojom njegom bolesnika i djece! 

Na kraju još jednu riječ djevičanskim osobama. 
Jedna molba: »Očuvajte na životu dar milosti Božje« 
(2. Tim. 1, 6). Jer mnoga je duša, obdarena od Go- 
spodina milošću zvanja prihvatila u najboljoj težnji 
djevičanski stalež, ali je kasnije zaboravila svoju 
prvu veliku ljubav i započela, da se brine samo za 
svoju korist mjesto za Boga i njegovu stvar. Tako je 
nastala nagrda djevičanstva, biće puno oholosti, svo- 
jeglavosti i sebeljublja, koje se zatvorilo u usko- 
grudni svijet, odakle promatra i promjeruje čitav ži- 
vot. O kako je gadna takva sebična djevičanska du- 
ša! A nije daleko opasnost, da duša lako zakržljavi. 
Takva opasnost je veća kod djevičanskih duša nego 
kod oženjenih, jer njihov život u braku i trajna briga 
za članove obitelji ne da mjesta sebeljublju. Zato je 
vrlo važna opomena za sve djevičanske duše, koju 
je apostol Pavao uputio biskupu Timoteju: čuvaj ži- 
vo potpuno svoje predanje Bogu i njegovoj Crkvi! 
Obnavljaj uvijek svoj .zavjet, trajno uspiruj svetu 
vatru prama anđeoskom Kruhu i prama Vinu, koje 
stvara djevičansko osjećanje velikom ljubavlju i ne- 
sebičnim predanjem za rad oko Božje stvari, 

Prije svega budi i ostani svim srcem ponizan! Ne- 
moj se nadmetati nad oženjene ljude misleći, dajei 
tvoja osoba vrednija pred Gospodinom radi tvoga 
savršenijega staleža, Sv. Augustin kaže: djevičan- 

ska je čistoća, istina, bolja nego ženidba, ali radi 
toga nisam ja bolji od Abrahama; jer što ja sad činim, 
to bi on bio bolje izveo da je Bog od njega tražio 
djevičanstvo i čistoću. Glavno je nutarnje mišljenje. 
Ako oženjeni vrše cijene djevičanstvo nego ti, ako 
više ljube Boga, tada su oni veći od tebe pred Go- 
spodinom, Istina je, da je djevičanska ljubav prama 
Bogu zlato, a ljubav oženjenih srebro. Ali ako imaš 
malo zlata siromašniji si nego oženjeni drugovi koji 
imaju dosta srebra, Ako je tvoje predanje u Boga 
maleno, tada su te nadmašili mnogi oženjeni. Preda- 
nje u Boga postaje tim manje što više raste u tebi 
pouzdanje u samoga sebe, a raste i postaje većim 
tim što si ponizniji, 
Dr Gatterer, D. I. 


I ostao sam sam 


Ja toliko volim peziju, onu poeziju života — 
peoziju djetinjstva. Volim cjelove majčinih usana i 
njezino milovanje na majčinom krilu. Ali još više 
volim neko drugo djetinstvo, djetinstvo mnogo ljepše 
i milije, djetinstvo duhovnog života — djetinstvo no- 
vicijata, 

Kad sam bio dijete majka me je na svome krilu 
milovala, grlila i ljubila. A kad sam u novicijatu po- 
stao duhovno djete, Bog me majčinom ljubavlju pri- 
vija na grudi svoje beskonačnosti, pa me grli svojom 
vječnošću i ljubi svojom dobrotom... 

Novicijat je embrion duhovnog na ruševinama 
tjelesnog života. Tačnije on je stvaranje i rušenje; 
najispravnije novicijat je: umjetnikovi udarci pri 
stvaranju veličanstvenih likova kojima Bog hoće da 
dade svoj život, Prvi udarci su snažni, kidaju mnogo; 

kasnije tiši, jedva primjetivi, Prvi sporedniji, zadnji 
važniji. Zadnji utiskuju pečat. To je onda, kada umjet- 
nik ostavlja čekić i dlijeto, te uzima iglu da očima 
dade vid, u usnama riječ, licu izražaj, rukama pokret, 
tijelu život, ' 

To je onda, kada Krist-umjetnik već odlijeti put, 
đavla i svijet pa prelazi na nutrinju — u tajne ku- 
nego bol čežnje, uzdah ljubavi, suza Kristovog uzvi- 
šenog bola, Duša osjeća, da je »slatko ranjena«: na- 
darena križem, ali i mirom, obasuta patnjom ali i 
slašću,. Duša čezne i leti k Bogu i u tom poletu i za- 
mahu biva ranjena; pada ko ranjeni soko pred Sveto 
hranište i jače klikće za nebom; osvježena dalje leti 
i ponovo ranjena, pada... 

Iza pada jači je polet, iza bola je veća radost. 

Prva poetizacija bola, Svijet je trebao mira, utje- 
lovi se Riječ, uzađe na križ i u križu ostavi mir. 
Tada je dovršio poslednji akord bola i sramote križa, 
započeo akord radosti i ponosa. Bol — radost, Križ 
— mir, Golgota — Uskrsnuće... kontrasti? Najuz- 
višeniji akordi, najljepše stranice povijesti duše, koja 
čezne sa Kristom. Stranice ekstaze i poniznosti, 
čežnje i patnje. Što je gvožđe većma vatrom proku- 
šano, to je svjetlije; što je duša većma križem dari- 
vana, to je čišća, laganija, sposobnija da leti k Uzor- 
Patniku. Križ više nije teret već krila, let, patnja 


više nije kobna vrana već lasta, vjesnica proljeća. 


Križ nije simbol muke ni smrti, jer tu je muka i smrt 
Mukom i Smrću svladana, nego simbol vječnog uskr- 
snuća ,.. ; 

Mistična Smrt. Gine kukac, a iz njegove čahurice 
vine se dražesni leptir; umire vanjski čovjek a iz 
njegova praha diže se na krilima ljubavi čovjek duha, 
Pozna jedino ljubav, Vječni mu cjelov drhti na usna- 

ma; Duša mu neprestano boravi u krilu, počiva na 
prsima srce uz srce, poljubcem uz poljubac Krista; 
Krist je čitavu prožimlje, izprepliće žilama svog ži- 
vota, kroz koje neprestano struje mlazovi milosti, 
ljubavi, mira,., »Uronila je u kupelj ljubavi«. — 
Dražesni leptir u poletu i žaru za sunčanom topli- 
nom od nje pogiba: to je sudbina duše, 

»Pitate me što sam radio za svog novicijata? — 
Bila su nas dvojica, jednog sam izbacio kroz prozor 
i ostao sam sam« — duhovito i duboko je odgovorio 
P., Ravignam. 


Drugim riječima novicijat je prvi embrion đuhov- : 


nog života, poezija bola i mistična smrt. 


Fra Drago Ikov.. | 


) 


Liturgijski život 


Križni put našega Spasitelja 

Gospodine, Ti si rekao: »Ko hoće da bude moj 
učenik, neka uzme svaki dan svoj križ i neka me 
slijedi,« Ja hoću sada da slijedim Tvoje korake i moja 
će Te duša pratiti na putu patnje. Daj, da mi duša 
živo osjeti, što si za me pretrpio, Otvori mi oči, po- 
takni mi srce, da vidim i duboko upoznam, kolika je 
Tvoja ljubav za mene; daj da se svom dušom obratim 
Tebi, Spesitelju moj, da ostavim grijeh, koji Ti je 
nanio toliko gorkih boli, 

Žalim, Gospodine, što sam sagriješio. Počet ću 
novi život; ozbiljno huću da se dignem i da Te sli- 
jedim, Pomozi mil 

Pomozi mi, da s Tobom nosim svoj križ, Tvoj je 
križni put škola svega trpljenja, strpljivosti i svla- 
davanja. Daj mi, da upoznam u njemu svoju vlastitu 

nevolju, Daj, da razumijem, što moram činiti baš ja i 
upravo sada, A iza toga daj, da se ova moja spoznaja 
okrijepi i da dađe plod u mojim činima. Amen. 


I. Isus osuđen na smrt. 


Isus stoji pred sucem. Koji ga optužuju, lažu. Su- 
dac je čovjek bez značaja. Sudski je postupak izigra- 
vanje svake pravde. I ovo sudac osudi Gospodina, 
kao teškog zločinca, Kazna je sramotna, a ujedno i 
Srozna. 

A Isus znade, da mu je nakana uvijek bila čista. 
Koliko je ljubio narod i s koliko je predanja radio za 
njegov spas! Ova grozna nepravda i lakoumnost 
osude mora da do dna potrese srce Gospodinovo. 

Koliko bi se bunio moj osjećaj za pravdu kad bi 
me netko htio nepravedno kazniti! Kako se otimam 
nesreći, kad držim, da je nijesam zaslužio. A ipak 
znadem, koliko sam puta već sagriješio! Kako mora 
dakle da potrese Gospodina ova sramotna sudska 
gluma! 

Ali on šuti, Dragovoljno prima osudu, jer je to 
sveta volja Očeva, jer je to nama za spas, 

Ali sve što iza toga slijedi, uronjeno je u bolnu 
gorčinu nezaslužene krivice, 

Preda mnom si išao, Gospodine, utirao si mi put. 
Pouči me, da Te slijedim, kad dođe vrijeme, 

Kad moram slušati oštre riječi i tvrde zapovijedi, 
pokaži mi, koliko su pravedne, i nauči me, da kri- 
vicu zaboravim. 

Kad mi se čini, da mi je koja dužnost preteška, 
uzet ću je kao volju Oca i izvršit ću je. 

Kad me stigne patnja i budem mislio, da je nije- 
sam zaslužio, pouči moje srce, da se podloži volji 


Oca, sije što si to učinio Ti. 

A ako me zadesi očita nepravda, pomozi mi svo- 
jom milošću, da i ja šutim i pravdu prepustim Ocu. 


11. Isus prima na se križ. 


Osuda je izrečena. Isus ju je šuteći primio. Sad 
mu donose križ: osuđenik neka ga sam ponese na 
stratište. 

Gospodin prima drvo patnje. Ne da, da mu ga 
nalože, već ga odlučno sam prihvaća, i, 

Nema tu nikakvog  nerazboritog  oduševljeja. 
Tvrdo i oštro gleda Isus svu strahotu, koja ima da 
dođe. Ne vara se. Ne tjera ga niti odvažnost očajnika. 
Gospodin je potpuno slobodan, bez ikakvog straha. 

U križu gleda naredbu Oca, naše spasenje. A za 
time teži svim srcem. Zato mu vlada dušom vedrina 
i mirnoća. Ide križu u susret i odlučno ga prihvaća. 

Gospodine, nije teško kazati u ugodnome času: 
»Spreman sam na sve, što Bog traži« — ali je nešto 
drugo uistinu biti spreman, kada križ dođe. Onda 
se srce lako preplaši, oslabi i zaboravi svaku lijepu 
spremnost. 

Zato mi pomozi, da čvrsto stojim kad bude po- 
trebno. Možda je križ već krajp mene ili sasvim 
blizu. Neka dođe, kada hoće: spreman sam. Okrijepi 
me, da budem velikodušan, da se ne tužim i ne otim- 
ljem onome, što već mora da dođe, Odlučno ću se 
s njim ogledati i u svemu ću upoznati poziv Oca. 

Dajmi čvrsto ufanje, da mi i ovo trpljenje posluži 
na dobro, i okrijepi me, da ga odlučno primim. Uspije 
li mi to, glavna je gorčina već svladana. 


III. Isus pada prvi put pod križem. 


Čitavu noć nije. stisnuo oka i od sinoć se nije ni- 
čim okrijepio. Vukli su ga od vlasti do vlasti. Usljed 

oboli i gubitka krvi je oslabio, Sva ga je podlost ljudi 


izmučila, Gospodin je vrlo umoran. 

Križ je za njega pretežak breme nadilazi njegove 
snage. Klecajućim koljenima nosi ga dio puta, tada 
se spotakne o kamen, a možda ga gurne netko iz 
mnoštva, i on padne, 

Kako su surovi ljudi u takvim časovima! Ruganje,: 
pogrde, udarci padaju na njega. Čim uzmogne, 
Isus se ispravi, mukom digne križ na izranjena rame- 
na i ide dalje. : 

.Pretežak je za Tebe križ, Gospodine, a ipak ga 
nosiš za nas, jer Otac to hoće, Njegova težina nadi- 
lazi Tvoje sile, a ipak ga ne odbacuješ. Padaš opet 
se dižeš i nosiš dalje, 

Daj da razumijem, kako treba da nam se svaka 
istinska patnja kadikada pričinja preteška za naša 
ramena, jer smo stvoreni za sreću a ne za patnju. 
Križ nadilazi katkada naše sile. Uvijek dođe čas, 
kada umorno, bojažljivo priznam; »Ne mogu višel« 


Gospodine pomozi mi u takvim časovima, snagom 
svoje patnje i ljubavi, da ne očajam, Ti znadeš, ko- 
liko križ pritište. Ne ubrajaš nam u zlo, kada mu 
podlegnemo i pomaže s nam, da se nanovo podigne- 
mo, Obnovi me u strpljenju i Tvojom mi snagom na- 
puni dušu. Onda ću se opet podići, uzet ću breme i 
nastavit ću put. 


IV. Isus susreta svoju majku. 


Sigurno je čekala ma kojem raskršću i sada pri- 
stupi povorci. Šute, majka i Sin. A što će govoriti? 
Sami su jedan do drugoga, sami na svijetu, unatoč 
divljeg mnoštva okolo njih, sami, oči uz oči, srce 
uz srce. Koliko ljubavi i boli prolazi njihovim du- 
šama što sjaji iz očiju u oči, znade jedino Bog, 

Pomisli časak na njezinu dušu. Bila je sva jaka, 
sva nježna i duboka, puna ljubavi. I ako tupoća i po- 
vršnost ljudskog srca može spriječiti majke, da ne 
osjete svu gorčinu bola, — nju, izabranu među svima, 
najbližu Bogu, ne može nikada, Ona je osjetila bol 
upravo do dna, 

To je bio dugačak, ali ipak kratak časak, I gospo- 
dinov pogled zbori: »Majko, treba da tako bude. 
Otac hoće.« — >»Da, sinko, Otac hoće i Ti — dakle 


neka bude«, 


O Gospodine, Gospodine dragi, ja sam krivac ove 
boli! Radi mene si ostavio majku! 

Gospodine, neka ne bude žrtva za mene izgublje- 
na. Daj, da se probudim, kad me zovne Bog, a srce 
mi je privezano uz ljude, 

Nauči me, da svladam strah pred ljudima, kada bi 
me sprečavao, da priznam Tebe. 

Nauči me, da se otresem ljudskoga obzira, kad me 
odvraća od dužnosti. 

Daj, da budem jači od ljubavi ljudske, pa bila 
ona ne znam kako duboka, ne znam kako čista, ako 
me vodi u opasnost, da radi nje ostavim Tebe, 

.A nauči me, da učinim sve, Gospodine, kao što 
si Ti činio: u ljubavi. Ne oštro, ne bezobzirno, nego 
zanosno i milo. 

I siguran sam: ako moram raniti ljubav radi Tebe, 
ojačat će se u Tebi, I što moram za Tebe da izgubim, 
dvostruko ću primiti u Tebi. 


V. Šimuna iz Cirene prisiliše, da pomogne Isusu. 


Za kratak čas osjetio je Gospodin toplinu dana: 
Majčinu ljubav. I opet mora dalje. Dvostruko bolesni- 
je osjeća sva grubost oko sebe; dvostruko um je teži 
križ. Osamljen je. Oni, koji ga vole, bez moći su; oni, 
koji bi mogli da pomognu, neće, 

Kad vojnici-stražari vide, da im ponestaje snage, 
uhvate seljaka, koji se vraća iz polja; zove se Šimun. 
On mora pomoć pružiti i nositi. Ali on neće, Umoran 
je, gladan, hoće kući, da se najede i odmori. Zašto da 
se muči za ovoga buntovnika? Brani se, treba da ga 
prisile. I on prihvati ljut, zle volje. Kakva će biti ta 
pomoć? 

Potpuno je osamljen Isus; potpuno osamljen u 
svojoj groznoj nevolji. Jedino je Otac s njime. ' 

Gospodine, tolikim si pomogao, sada su Te svi 
ostavili. I Ti ustraješ, radi mene, da mi budeš puti 
snaga. 

Zato ću se sjetiti Šimuna iz Cirene, kad budem i ja 
u potaji osamljen. 

Koliko se puta osjećaš u nevolji zapuštenim! 
Osamljen si u tuzi, a nema ti pomoći, Duša ti trpi, a 
drugi te ne razumiju. A kad dođeš k njima svojom 
nevoljom, čitaš s lica im, da si im težak, Crte lica 
i riječi govore: »Što se to nas tiče?« i 

Gospodine, u takvim časovima budi sa mnom, da 
se umirim u osamljenosti i ne očajavam. 

Da, ne smijem ni da bježim odmah drugima po 
pomoć, nego treba da naučimo, da sam svojevoljno 
s tobom ustrajem. 

I kad jednom potpuno shvatim kako je zapravo 
svako osamljen u svojoj nevolji i da je mora svako 
sam svladati te da na smrtnom času nitko ne može 
više pomoći drugome daj da tada osjetim, da si Ti sa 
mnom! Daj da upoznam, da si vjeran i da me ne 
ostavljaš!. 


VI. Veronika pruža Isusu rubac. 


Gospodin je posve osamljen, Okolo njega sama 
mržnja, okrutnost, grubost, Izmučen je od žeđe i boli; 
umoran do iznemoglosti u duši i u tijelu. Križ ga 

$rozno pritište. Čini mu se, da će ga ugušiti i često mu 
se zamagli pred očima. 


Netko drugi išao bi sav očajan i izgubio bi osječaj. 


za sve. I kad bi mu pridošla Veronika, pa mu pružila 
svoj rubac, ne bi je nitko zapazio: Slijepo i tupo 
teturao bi dalje. i, 

Isus stenje pod bremenom, a ipak mu srce bdije 
u nježnoj ljubavi, te osjeti siromašnu ženinu uslugu; 
znade je cijeniti i božanski je nagraditi. Otare lice 
i kad vrati rubac, utisnute su u nj njegove crte, 

O Gospodine, kako je Tvoje srce jako i milo! Ti 
kraljevska dušo, plemenita iznad sve plemenitosti, 
slobodna iznad sviju. Ti jedini slobodan među nama, 
koji služimo životu i irpljenju! 

O, oslobodi i mene! Kad trpim i nemam više oka i 
srca za ljude, prosvijetli mi tada oči i oslobodi mi 
srce od sebičnosti, koja se baš bolnom čovjeku tako 
rado nameće. Pomozi mi, da ne mislim uvijek samo 
na sebe, Ta ne smijem svega tražiti; ne smijem dru- 
gima biti na teret, ne smjem drugima kvariti veselje 
zato, jer je meni teško u duši. 

Nauči me, da primjetim svaku najmanju žrtvu lju- 
bavi, da je cijenim i da bivam za nju zahvalan, 

Da, treba da naučim, da i drugima pomognem, jer 
se najlakše svladava trpljenje, kad se zaboravi na 
sebe i pomogne drugima. Nauči me Ti, da na druge 
mislim i da ih razumijem. Pokaži mi, kako da zado- 
bijem njihovo povjerenje, prišapni mi dobru riječ, da 
ih utješim, dignem i da im pomognem. 


VII. Isus pada drugi put pod križem. 


Šimun iz Cirene slabo je pomogao; na kraju ga je 
valjda i ostavio. Isus je opet osamljen među svjetinom 
bez smilovanja. Majku je morao ostaviti, učenici su 

pobjegli. Nekolicina vjernih je bez moći u velikom 
mnoštvu, 

Nitko mu ne pomaže u nevolji. Križ ga teško ti- 
šti, ali mu još teže pritište dušu sva nezahvalnost 


“vix e 


. stvo Božje. Sigurno ima među njima i onih, koje je 


ozdravio i nahranio u pustnji. A sada divljaju protiv 


njega, kao da im je najgori neprijatelj, 


I to ga ponovno pritisne na zemlju. 

Ali u duši mu sjaji veliko svijetlo: Upravo time, 
čime ga zlostavljaju hoće da ih spasi. I tako se po- 
novno mukom digne i ide dalje. 

O, da mi je razumjeti, Gospodine, kako je nešto 
veliko trpjeti za druge! U svim je Tvojim bolovima 
sakrivena slatkoća, jer znadeš, da su nama blago- 
slov i spas. Zar i ja ne mogu isto osjećati? Zar ne 
mogu poteškoće snositi za druge? Svoje brige, tru- 
dove i bolove sjedinjene sa Tvojim spasonosnim trp- 
ljenjem prikazivati Nebeskome Ocu? Za sve, koji su 
mi dragi. Za sve, koji trpe širom svijeta. Za sve 
veliko, čisto, sveto, što se nalazi u opasnosti. Za one 
mnoge, koji lutaju, koji griješe i koji su se izgubili... 

O, da mogu duboko shvatiti, kako biva moje trp- 


ljenje drugima na korist! Kako sudjeljujemo na plo- 


dovima Spasiteljeve patnje! Kako privlači milost 
Božju na druge i pomaže, gdje ništa drugo ne može 
više pomoći, O, onda bi patnja zaista bila svladana! 
Svladana bi bila u svome korijenu, I mjesto očaja, 
nosio bih usred najvećih nevolja u srcu tiho veselje, 
da pomažen Bogu u njegovom djelu ljubavi i otkup- 
ljenju. 

Iz dubine duše molimo Te, Gospodine, daj da to 
razumijem! Učini mi dušu velikom da shvatim ovu 


neizmjernu istinu, napuni mi je ljubavlju, da je pri- 


vedem u čin. : 

VIII. Isus govori tužnim ženama. 


I to otkriva čudo slobode Isusovog srca, 


Kad pomislim, koliko trpim... Glava izranjena 
trnjem, tijelo razrovano dubokim. ranama, razboljeno 
od jetkog znoja... Breme, malo da ga ne uguši. 


Oko njega samo mržnja i poruga, ispred njega KOŽA 
smrt ,,. Da sam ja u takvoj nevolji, pa mi došli ljudi, 
koji bi naricali i koji bi me oplakivali bujicom ri- 
ječi i suza, — još me ne bi uhvatila divlja nestrplji- 
vost? 

A Isusova duša ostaje slobodna i mirna, I ako 
na njemu sve titra od boli, govori mirno ženama i 
vrši sveto djelo, podučava i opominje. 

Svakome nadođe vrijeme, kad ga tišti teška bol, 

da se sav trese pod njezinom težinom, živci neće 
više da slušaju i mukom ih svladava, da mu ne 
otkažu poslušnost. Još je veća muka, ako ga okolina 
muči bešćutnim, nerazumnim ponašanjem, 
. Kada bude jednom i meni tako, Gospodine, po- 
mozi mi da očuvam mir. U snazi Tvoje strpljivosti 
hoću da se potrudim ljubežljivo ću susretati sve, i 
nerazborite, bešćutne i one tvrdog srca. 

Nastavljat ću mirno svoj rad, vršiti dužnosti svoga 
zvanja iako mi bude teško u duši. 


IX. Isus pada treći put pod križem. 


Naskoro iza drugoga pada Isus se opet sruši. 
Što ćemo da kažemo o tolikoj nevolji? Da opetujemo 
riječi? Sve su riječi izrazne. Pokušaj da osjetiš ono 
što je on osjetio. Kako se smrtno umorio; a što 
znači, pod tolikom se težinom srušiti, u takvoj prat- 
nji, po treći put. 

Na kraju je svoje snage. Unatoč toga još se jed- 
nom uspravi i nosi križ do cilja, 

A tamo ga ne čeka olakšanje, nego grozna smrt. 

O Isuse jaki, Ti si u meni i ja sam u Tebi. S To- 
bom moram ustrajati u patnji iako mislim, da ne 
mogu više. S Tobom moram izvršiti dužnost, pa bila 
ona i najteža. 

Ti mi pomozi, da u nevolji ne klonem i ne izmak- 
nem svojoj dužnosti. 

Pa ako padnem ili mi ponestane snage, Ti mi 
pomozi, da se opet podignem, 

Tri puta si se srušio, tri puta si se dignuo, Nauči 


“me, da shvatim, Gospodine, da ne tražiš, da pod 


križem nikada ne klonemo nego da se svaki put 
opet podignemo. ' 

Daj da upoznam da je čitav ;naš zemaljski život 
neprestano dizanje i neprestano počimanje iznova. 


X. Isusa svlače. 


Sve su mu oduzeli: slobodu, prijatelje, djelovanje. 
Sad mu oduzimlju i čast tijela. Bez odijela ga pre- 
dadu sramoti. Svaki bezobraznik smije da ga pro- 
matra, da mu se izruguje. Svi, koji su ga nekada sla- 
vili kao velikog proroka, kao Mesiju, gledaju ga 
sada u njegovom poniženju; prijatelji, , stranci i sav 
narod. 

Isusova je duša jaka; duboka i neizmjerno ple- 
menita; vrlo je nježan i osjetljiv njegov osjećaj za 
čast. Sramota ga obuzima kao žarki plamenovi. Ali 
on vrši volju Božju, zato ustrane do konca, 

Gospodine, sjeti me ovih Tvojih gorkih časova, 
kad se jednom bude radilo o mojoj časti. Kad me 
krivo shvate i podmetnu mi krive nakane. Kad me 
kleveću i uzimaju mi poštenje. Kad me krivo shvate 
čak oni, koji su mi blizu i koji treba da znadu što 
tražim. 

Takvu si neizmjernu sramotu trpio poradi mene. 
Po ovoj me žrtvi okrijepi u takovim časovima. Bog 
poznaje istinu; na ovo ću se nasloniti. Bit ću svije- 
stan, da on štiti moju čast i da će me opravdati u 
prvo vrijeme. : 

Nedaj, da me ostavi strpljivost, ne daj, da uzvra- 
ćam jednakom mjerom, da kudim, sudim ili sumnji- 
čim onoga, koji je povrijedio moju čast, 

Pomozi mi, da ostanem pravedan i miran i da 
stavim pouzdanje u Tebe, 


XI. Isusa pribijaju na križ. ' 

Ono što čine sada, tako je strašno, da bi bilo 
bolje bježati nego gledati, Kako ga pribijaju na križ 
i kako ga dižu.., Gospodine moj i Spasitelju moj! 
— Ali nemam prava da bježim, treba da ostanem, jer 
trpiš za mene, 

Putem je Isus mogao barem da hoda, da se miče 
i napinje. Sada prestaje sve, Ne može drugo do tiho 
visjeti i ustrajati, 

'Bolovi u probijenim Akekk. a na glavi i u svim 
dubokim ranama sve više muči žeđa, sve više strah 


i osamljenost pritište srce, Ali ne može više da si 


(pomogne, ne može da se miče, ne može drugo nego 
ustrajati i osjećati, kako se približava smrti. 

A ljudi naokolo! Đavolska mržnja i poruga kod 
neprijatelja! Surovost kod svjetine! 

Gospodine oprosti meni, grešniku! Jer ja sam 
krivac Tvojoj nevolji. 

I ne daj, da budu Tvoje patnje za mene izgub- 
ljene. Oživi u meni Tvoju snagu i tvoju strpljivost. 

Svakome nadođe vrijeme, kad ne može više ništa 
da učini, kad ne može više da se brine za svoju čast, 
da olakša svoje bolove, kad ne nalazi više izlaza iz 
svoje patnje. Tako će biti pogotovo u posljednjoj 

bolesti, kad budemo znali, da se približuje svršetak 
i kada liječnik ne bude više mogao pomoći, 

Tada je svaki kao pribijen na križ i ne može više 
da si pomogne, Samo jedno može: srce i volju pre- 
dati Bogu, Tijesno, vrlo tijesno priljubiti se uz Oče- 
vu volju i tiho ustrajati, Sasvim se prepustiti njemu, 
i pustiti da se približi dobar ili slab svršetak, 

Znadem, Gospodine, kad nadođe onaj čas, bit ćeš 
sa mnom, Snaga Tvoja križa bit će u meni i krijepit 
će me. 


XII. Isus umire na križu. 


Tri sata trpi Isus. 

Kod križa stoje njegova majka i najbolji mu pri- 
jatelj. »Evo Ti sina«, kaže joj. A Ivanu: »Evo ti maj- 
ke«, Rekao bih kao da kida od sebe i ljubav ove 
dvojice, koja ga još obuhvaća, 

Hoće da bude sam. Uzeo je na sebe našu krivnju; 
sam hoće da je zagovara pred vječnom pravdom. 
Neće da mu itko pomogne. Potpuno sam će s Bogom 
svršiti grozni posao, 

Što je Isus pretrpio u tim časovima, ne zna nitko. 

Tada poviče: »Bože moj, Bože moj! Zašto si me 
ostavio?« ' 

Nitko ne može otkriti tajnu, kako može Bog 
ostaviti svoga Sina. Možemo kazati jedino ovo: do 
sada je osjećao u duši utjehu i snagu uz Božju pri- 
sutnost, Sad nema ni toga. 

Bez ičega je, potpuno osamljen. Zapušten od 
sviju stoji sam s našom krivnjom pred Božjom prav- 
dom. 

Nitko neće dokučiti, što to znači, 

Samo ga jedno drži; njegova nepokolebiva vjer- 
nost Očevom poslanju i neshvatljiva ljubav prama 
nama, 


41 


I u toj ljubavi izgara, dok nije sve svršeno. 

»Svršeno je«. 

Klanjam se noofranišenoj Pravdi Božjoj, pred 
kojom stojim kao grješnik, I Tebi, Spasitelju moj, 
koji si se zauzeo za me, / 

Gospodine, Ti si me otkupio, zahvaljujem Ti na 
tome iz dna duše. 

Pokazao si mi, kako da nosim svoju bol i da je 
mogu svladati jedino: ljubavlju, 

Jedino ako je primam iz ruku Oca kao Ti, mogu 
je snositi. Ako stavim pouzdanje u Oca i ako se 
držim Njega. Tako ostajem jak, ako me sve drugo 
ostavi, I jedino, ako podnosim patnju za blagoslov 
drugima kao što si činio Ti, mogu je nadvladati. 
Ako je podnosim i prikažem Ocu za svoje drage i 
za sve, kojima bi rado pomogao, Tada patnje prima 
dio svemoći Tvoje boli; tada privlači na zemlju mi- 
lost Oca, te pomogne i tamo, gdje nema druge po- 
moći. A i meni se pomoglo kad znadem, da nije bez 
vrijednosti što trpim, nego da donosi drugima bla- 
goslov. 

I kad ne budem mogao ništa više učiniti i kad 
“se budem osjećao nepotrebnim, mogu zaista učiniti 
najviše: s tobom tiho i spremno prikazivati svoju bol, 
svoju nemoć, pa i samu smrt. 

Gospodine, jedino na ovaj način možemo izvršiti, 
što ne može ljudska mudrost ,nijedna sila, nijedno 
dobro svijeta: jedino na ovaj način zaista svladamo 
patnju i smrt. 


XIII. Isusa skidaju s križa. 


Gospodin je dovršio svoju patnju. Mrtav je. Čudo 
Božje, ovaj rascvali život, pun snage i.bogatstva, sav 
jak, sav nježan ,uništen je. 

Na ljudsku govoreći imao je život još pred so- 
bom. Što ne bi bio Isus stvorio, naučavao, učinio i 
pomogao, koja li životna punina ne bi bila još bujala 
iz njega, da je doživio običnu ljudsku starost! 

Sad je sve pogaženo. 

Ali ovo je »ludost križa«. »Sjeme je moralo da 
umre«, da nikne iz njega punina života, i ono, koji 
su ga pomagali, nehotice su postali sijači spasenja. 

Gospodine, ovo je odgovor na gorko pitanje: 
čemu patnja? Čemu trpjeti, kad sve vapi za srećom 
i stvaranjem? Čemu umrijeti? Čemu odlaziti, kad još 
nismo ispunili život? Čemo davati što je tako dra- 
Socjeno? 

Sva se ljudska mudrost zastidi, Jedino križ od- 
Sovara: »Sjeme se rodi, dok ne umre u zemlji«. Sve 
naše patnje, naše žrtve i naše umiranje je Božja 
sjetva. Ako smo sjedinjeni s voljom Božjam, nikne 
iz nje život, bogat život, za nas i za druge. 

Tako ću vjerovati. Pouzdati ću se i držati ću se 
Boga, da i moj život patnja i smrt urode vječnim 
plodom. 


XIV. Isusa polažu u grob. 


Tijelo Gospodinovo umotaju u platno i polože ga 
u grob Josipa iz Arimateje. Teškim ga kamenom 
zatvore i žalosni odlaze kući. 

Sad je sve tiho. Odahnemo, jer se je svršila 
strašna nevolja. Duboki mir vlada oko osamljenog 
groba. To je mir dovršene dužnosti, A onaj, koji u 
njemu spava, božanskom je vjernošću sve izvršio, što 
mu je Otac naredio. Sada počiva od patnje. 

I čini nam se, kao da svjetluca već uskrsni sjaj 
na tihome mjestu. 

Učenicima je dakako drukčije u duši. Nestale su 

sve njihove nade, Njima znači patnje i smrt Velikog 
Petka svršetak svega, 

Ali se i njima domalo ukaže, sjajan u snazi i svi- 
jetlu, da upoznaju, kako je Mesija morao sve to 
trpjeti, da uniđe u slavu, i da je njegova smrt bila 
cijena našega života. 

O Gospodine, to je vesela vijest, što si je donio 
svima, da iza svakoga Velikoga Petka dolazi Uskrs. 
Da je svaka patnja izvor blagoslova i da je čak smrt 
samo sjeme novoga života onima, koji se Tebe drže. 

Daj mi da ovo razumijem, Neka oživi u meni to 
uvjerenje, kada mi dođu teški časovi. Da tako upo- 
znam, kako moram patnje ne samo snositi, nego i 
svladavati, U Tebi ću osjećati, da sam mu dorasao, 
osjećati, kako se svaki hrabro izvojevani čas patnje 
okrnji dušu, kako zraka uskrsnog svijetla zasvijetli 
iz svake tame, koju smo prošli, A da onaj koji s To- 
bom živi i trpi, uživa dio Tvoga mira i u Sorčini. 


Na svršetku. 


Sada me, Gospodine, otpuštaš sa svetoga mjesta 
tvoje patnje, Opet se vraćam u obični život, 

Poučio si me da naša patnja nije mračno robo- 
vanje, protiv koga se uzalud bunimo, ali u kojemu obne- 
mognemo i očajamo. Gorka je, ali dolazi od Boga, 
i određena je, da nam donosi spas. 

Poučio si me, kako treba da nosim svoj križ: s 
pouzdanjem i ljubavlju Boga, Poučio si me i to, kako 
$a mogu nadvladati: ako ga u ljubavi prikazujem za 
druge. 

Upiši mi ovu istinu duboko u srce, da je nikada 
ne zaboravim, I neka me živo obuzme, kad mi bude 
najteže: u času patnje, 

Tada ću misliti na ovo, što si mi danas govorio i 
po tome ću živjeti. Amen, R. Guardini. 

Uzori 


Otac Nikolaj Tolstoj 
L 

Tko je promijenio sjajnu uniformu ruskog gardij- 
skog oficira s crnim odijelom skromnog svećenika, 
pa se okrenuo od bučnog života svjetskih zabava i 
dao se na duboka posmatranja lica Božjeg i na za- 
jednicu s Gospodinom Bogom? Tko pozna rusku 
književnost, odmah će se sjetiti da je ovu stazu 
prošao junak pripovjetke grofa Lava N. Tolstoja 
»Otac Sergije«. : 

Ali mislim da nitko neće pritom misliti na mla- 
đeg suvremenika i suimenjaka velikog ruskog spisa- 
telja, onoga, koji je zamijenio sablju sa križem, koji 


je blagoslivljao i spasavao ljudsku dušu, onoga, koji. 


je iz raskošnih salona prešao u polukaluđersku tije- 
snu ćeliju — ovoga, koji je zanimljivo pripovijedao 
plemićkim ljepoticama, a konačno pošto dušobriž- 
nikom najvišeg ruskog mislioca — nezaboravnog 
Vladimira S. Solovjeva. ' 

U jednu riječ, sumnjam, da će se kogod sjetiti 
imena oca Nikolaja Aleksejevića Tolstoja o kome 
ćemo u slijedećim isprekidanim stranicama da izne- 
semo najmarkantniju karakteristiku. 


2. 


Revan pobornik katolicizma, Nikolaj A. Tolstoj 
bio je sin višeg velikodostojanstvenika ruskog car- 
skog Dvora — Ober-Hofmaršala grofa Alekseja Ni- 
kolajevića Tolstoja, 

Već u ranijoj mladosti Nikolaj A, Tolstoj poka- 
zivao je duboku religioznost i iskrenu pobožnost. 
Ove crte njegove duše bile su podržavane utjecajem 
njegove bogobojazne porodice i utjecajem Vladimira 
Solovjeva, koji je često posjećivao kuću Tolstojevih. 

Kad je došlo doba sistematske naobrazbe, Niko- 
laj je A. Tolstoj želio u Duhovnu Seminariju (Sjeme- 
nište), Ali je ova njegova namjera naišla na odlučni 
otpor od strane njegove plemićke porodice, pa je bio 
poslan u Pažeski korpus, jedan od ruskih vojničkih 
učenih zavoda ,u kojemu su se pripravljali budući 
gardijski oficiri spremni za službu na carskom 
dvoru. 

Ali ni ovdje nisu bile ugašene religiozne težnje 
Nikolaja A. Tolstoja. On je velikim marom posluži- 
vao pri Božjim službama u crkvi Pažeskog korpusa, 
vršeći dužnost najprije psalmiste, a poslije crkve- 
njaka. 

Na pobožnog mladića skrenuo je svoju . pažnju 
stari pravoslavni arhipastir Isidor metropolita Petro- 
gradski i postavio ga na dužnost crkvenog čitaoca, 
i to je izazvalo veliku uzbunu među njegovim rođa- 
cima iz sredine više aristokracije, 


Kad svrši potpuni tečaj nauka u Pažeskom kor- 


pusu, Nikolaj A, Tolstoj postane časnik jednog od 
najsjajnijih gardijskih pukova. Pred njim se sada 
otvara veliki život sa svima svojima uživanjima i iz- 
vrstna vojnička karijera, Ali iza nekoliko mjeseca 
ovakvog života dosta je bilo za Nikolaja A, Tolstoja, 
da se u njemu razočara u potpunoj mjeri, s obzirom 
na njegovu taštinu i potpunu prazninu, 

U duši je Nikolaja A. Tolstoja nikla čvrsta od- 
luka da promjeni tok svoga života i pođe tamo, kud 
ga srce puno jake ljubavi prama Bogu zove, 


3. 


Poslije dugih molitava i razmišljanja Nikolaj A. 
Tolstoj saopći svojim roditeljima, da je odlučio osta- 
viti vojničku službu i poći. u Duhovnu Akademiju, 
da bi poslije postao svećenik, 

U porodici Tolstojevih započela se velika borba. 
Otac se je odlučno protivio namjerama svoga sina. 
Majka je najprije držala sa svojim suprugom, ali joj 
je poslije bilo žao Nikolaja, i prijeđe na njegovu 
stranu. Napokon je otpor očev bio pobijeđen, pa je 
Nikolaj A, Tostoj dobio očevu dozvolu i stupio- na 
novu stazu života. 

Nikolaj A, Tolstoj postade đakom Duhovne Aka- 
demije u Moskvi. Tu naročito posvećuje pažnju pro- 
učavanju patrologij i zaključaka ekumenskih  sa- . 
bora, U isto vrijeme se probudi u njemu naslućeno | 
jako intersovanje za katolicizam. Među Čacima A. 
Tolstoj ima veliki auktoritet i njegovom inicijativom 
među zidinama Duhovne Akademije u Moskvi, niče 
»Društvo za proučavanje katolicizma«, 

Nikolaj A. Tolstoj nije se samo ograničio da sa- 
vijesno slijedi tečajeve Duhovne Akademije u Mos- 
kvi. Paralelno s ovim studijem on marljivo radi u prav- 
cu svoje bogoslovne naobrazbe kod kuće, pod mu- 
drim vodstvom g. Vladimira S. Solovjeva, 


4, 


Svršivši napokon potpuni kurs Duhovne Akade- 
mije u Moskvi, Nikolaj A. Tolstoj bio je zaređen za 
svećenika (1893). Raspolagajući materijalnim sret- 
stvima, on poduzme dugo putovanje unaokolo svi- 
jeta, Pritom njegova težnja prema katolicizmu sve se 
misionarske centrume u Aziji, Americi i Australiji. 
Mnogo je vremena boravio također u Palestini. 

Odatle otiđe u Rim i ovdje: je bio primljen u 
dugu audijenciju kod Sv.Oca Pape Lava XIII. S du- 
bokom iskrenošću i žarom svoga vjernoga srca otac 
Nikojal A, Tolstoj položi u njegove ruke svoje ispo- 

vjedanje katoličke vjere i prijeđe u krilo Sv. Kato- 
ličke Crkve. 

Po želji i naredbi pape Lava XIII, katolički pa- 
trijarha Antiohijski Ćiril VIII, koji je boravio u to 
vrijeme u Rimu, inkardinirao je oca Nikolaja A. Tol- 
stoja u svoj patrijarhat, Malo iza toga on bi postav- 
ljen kao Protopresviter Jeruzalemske Crkve Groba 
Gospodinova, 

Davno traženi i odlučni korak je svršen, i otac 
Nikolaj A. Tolstoj vraća se u svoju rođenu Moskvu 


Tu, u svojoj kući uređuje katoličku kapelu u koju 
dolaze na molitvu i službu Božju potajni katolici 


aa 

U nekom od svojih romana poznati ruski spisa- 
telj Nikolaj A, Ljeskov slika junaka, koji se oporav- 
lja od teške smrtne bolesti. Kad najednom, obasjan 
zrakama vjere u Gospodina Boga i ispunjen žeđom 
za pokorom, junak progovori svojim prijateljima: 

»Svršeno je ra življenje, sada ću započeti is- 
posnički život, . .«« 

Isto tako i za oca Nikolaja A. Tolstoja j je svršeno 
bilo življenje, koje je bilo puno pređašnih zabluda i 
započeo je isposnički život u istinskoj vjeri i u istin- 
skoj crkvi. Ali je ovaj život bio pun teških progon- 


“stva i kušnja, 


Boravak oca Nikolaja A, Tolstoja u Rimu i nje- 
$ov prijelaz u krilo sv. Katoličke Crkve ubrzo je pri- 
javljen ruskoj vladi, Ni visoki društveni položaj nje- 
gove porodice nije ga mogao izbaviti od administra- 


. tivno-policijskog progonstva za ovaj korak, 


Ober-Prokurator Sv. Sinoda (ruski ministar vje- 
re) Konstantin P. Pobjedonoscev podigne protiv oca 
Nikolaja A. Tolstoja u Sinodu tužbu, tražeći prim- 

jenu na njega potpune strogosti zakona, koji su po- 
stojali tada u Rusiji. 

Ocu Nikolaju A. Tolstoju bilo je oduzeto sveće- 
ničko dostojanstvo. Bilo mu je strogo zabranjena 
služba Božja u njegovoj domaćoj kapeli, Bila mu je 
oduzeta dozvola da putuje iz Moskve. Stalno se na- 
lazio pod nadzorom moskovske policije, 

Osobitu revnost u pravcu primjerenja administra- 
tivnih strogosti prema ocu Nikolaju A. Tolstoju pa- 
kazao je u ovo vrijeme tadašnji General Gubernator 
Moskve, veliki knez Sergije Aleksandrović, stric 
ruskog cara Nikole II, kojega su kasnije ubili te- 
roristi. 

Pomalo je život oca Nikolaja A, Tolstoja postao 
potpuno nesnosljiv. On potajno pobjegne iz Moskve 
u Petrograd i sakrije se u stanu svog ujaka Ušakova, 
koji je bio velik prijatelji poznatih ruskih katolika 
knjeginje Jelizavete G, Hekonske i Mihajla D. Že- 
rebcova. 

Poslje zajedničkog savjetovanja katolički se pri 
jatelji oca Nikolaja A, Tolstoja sporazumješe da uru- 
če molbu caru Nikolaju IL. za olakšanje Tolstojeve 
sudbine. 

Ruski car Nikolaj II, koji je lično u pogledu reli- 
gije bio tolerantan i veoma blagonaklon prema vjer- 
nicima, primio je molbu i dao nezvaničnu dozvolu, ' 
da otac Nikolaj A, Tolstoj otiđe iz Rusije u inozem- 
stvo. 

Zbog ove dozvole i pri popuštanju policije Petro- 
grada i pogranične žandarmerije otac Nikolaj A. 
Tolstoj nesmetano je proputovao kroz rusko-finsku 
granicu i započeo svoje skitanje po Evropi, boraveći 
dugo vrijeme u katoličkim samostanima, nailazeći 
posvuda na sveopću pažnju i poštovanje. 

Poslije dvije godine dobije otac Nikolaj A, Tol- 
stoj dozvolu ,da se vrati natrag u svoju domovinu. 

Dođe u Moskvu gdje živi gotovo u siromaštvu, jer 
je čitava njegova imovina konfiskovana zbog njego- 
va prijelaza na katolicizam. 


Ali nikakvo progonstvo nije moglo da slomi snagu 


njegova duha: on revno i uporno produžuje svoj rad 
u korist širenja katolicizma. U ovo vriieme on prima 
.Vladimira S, Solovjeva u katoličku crkvu. 


b. 


Bez obzira na svoje duboko religiozno življenje 
i na uvjerenje o istinitosti Sv. Katoličke Crkve, zna- 
meniti ruski mislilac Vladimir S. Solovjev dugo je 
oklijevao, da se s njom sjedini. Veliki su utjecaj na 
njega imali u ovom pravcu otac Nikolaj A. Tolstoj i 
knjeginja Jelizaveta G, Volkonska. 

Ali može biti da je u još većoj mjeri utjecao na 
njega predosjećaj bliskog svršetka života. 

Kad je 1896 godine Vladimiru S, Solovjevu, po 
njegovim vlastitim riječima »postao osjetljiv oblik 
blijede smrti, koja već nije tako daleko« — ruski 
mislilac odluči da se sjedini sa Sv. katoličkom Cr- 
kvom posredovanjem oca Nikolaja A. Tolstoja, 

To je bilo izvršeno u kapeli Blažene Majke Božje 
Lurdske u Moskvi 18-og veljače 1896 godine, druge 
korizmene nedjelje. 

Bi sastavljen pismeni akt o sjedinjenju Vladimira 
S. Solovjeva sa Sv. katoličkom Crkvom, koji je bio 
potpisan vlastoručno od oca Nikolaja A. Tolstoja i 
dvojice svjedoka sjedinjenja, naime kn, E. V. Dolgo- 
rukovoj i D. S. Novskoga, 

Uza svu opreznost, prijelaz Vladimira S. Solov- 
jeva u krilo Sv. katolične Crkve ubrzo se raširio, 

tako da je otac Nikolaj A. Tojstoj bio uapšen, Ali 
posredovanjem Vladimira S. Solovjeva bi mu omo- 
gućeno da pobjegne u inostranstvo, Odmah je otpu- 
tovao u Rim da saopći prijelaz Vladimira S. Solovje- 
va u katoličku Crkvu Sv. Ocu Papi Lavu XIIL, koji 
je velikom radošću primio ovaj izvještaj. 

S obzirom na to što je Vladimir S, Solovjev živio 
kao katolik u patnji.nastalo je kod njega radi predo- 
sječaja smrti, pitanje, što treba učiniti, kad bi svrše- 
tak njegova života uslijedio u mjestu, gdje nema ka- 
toličkog svećenika, U tom slučaju otac Nikolaj A, 
Tolstoj mu dozvoli da izvrši predsmrtnu ispovijed i 
da primi Sv, Pričest od pravoslavnog svećenika, I 
zaista smrt dođe po Vladimira S. Solovjeva u 1900 
godini na posjedu kneza Iruleckoga »Uzkoje«, Sje- 
ćajući se dozvole oca Nikolaja A. Tolstoja, Vladimir 
S. Solovjev izvrši sv. Ispovijed i primi sv. Pričest 
kod pravoslavnog svećenika, zbog nestašice katolič- 
kog dušobrižnika, 


17, 


Znameniti ruski pjesnik Mihajil 1, Lermontov, 
pred svojim progonstvom na Kavkaz, posjetio je ta- 
dašnjega ruskog religioznog spisatelja Andriju N. Mu- 
ravjeva, Nije našao gazdu kod kuće i čekajući ga, 
opazi za staklom ikone jednu granu palme, koju je 
Andrija N, Muravjev donio iz Palestine, 

Posmatranje ove grane izazvalo je kod Mihajila 
1. Lermontova sastavak pjesme »Grana Palestine«. 
U ovoj pjesmi ruski pjesnik pita, gdje je cvala i rasla 
ova grana i zaustavlja misao na prvom posjedniku 
grane, posvećujući mu nekoliko redaka koji su puni 
toplog osjećaja i duboke religioznosti. : 

Donekle parafrazirajući stihove velikog ruskog 

pjesnika, možemo da ih prilagodimo ocu Nikolaju A. 
Tolstoju, I o njemu možemo da kažemo: 


»On! Božjej rati vjernyj vojin 
»S vsegda bezoblačnym čelom, 


»Nagrady neba byl dostojin - 
»Pred ljudjmi i Božestvom«, — t. ih 


»On je bio vjeran vojnik Božje vojske, koji je 


stalno imao vedro čelo. On je bio dostojan nagrade 


neba pred ljudima i Bogom«. 

Neugasiva i nepobjediva vjernost istinitoj Crkvi, 
koju je Nikolaj A. Tolstoj našao po milosti Božjoj, 
stalno je živjela u njegovoj duši. Ona je u njemu iza- 
zvala plemenito nastojanje i nepokolebivost u po- 
stignuću religioznih ciljeva i žarku revnost u ljubavi 
prema Bogu. 

Branilac istočnog obreda u sv. katoličkoj Crkvi, 
on je bio tijesni prijatelj i katolika i pravoslavnih. 
On je težio za njihovim zbliženjem i ujedinjenjem u 
krilu svete Katoličke Crkve. U tom pravcu bio je 
sličan velikom ruskom misliocu Vladimiru S, Solo- 
vjevu, koji je nekad bio njegov učitelj, a poslije je 
postao njegov duhovni sin. 

Ime je oca Nikolaja A. T olstoja neizbrisivo zapi- 
sano u povijesti ruskog katolicizma, 


"Prof. Sergije VI. Štejn. 

Ideje i pokreti 
Apostolat patnje 


U ovim predsudnim časovima kada je neprijatelj raspleo 
svoje mreže po cijeloj kugli zemaljskoj, tako da pogibao apo- 
stazije osjećamo na svakoj strani, pa je mir i red u čovječanstvu 
rosvema ugrožen, obratio se čuvar istine i mira iz Vatikana, 
sv. Otac papa Pio XI cijelom svijetu i pozvao ga na križarsku 
vojnu protiv zajedničkog neprijatelja roda ljudskoga. Iz njego- 
vih riječi koje su odavale zabrinutost oca prama sudbini svoje 
djece, vidjelo se da mu je naročito na srcu pitanje katoličkog 
apostolata, te je njegova velika briga bila da nađe hrabre voj- 
nike koji će biti voljni da se bore za stvar Božju. 

Ali pogled brižnog Oca nije bio upravljen prama hrabrima 
ovoga svijeta, tamo na mjesta, otkuda knezovi sile upravljaju 
i vode čovječanstvo. On je prešao preko te moći, nije se za- 
ustavio na junacima mača i sile, već je zavirio u tihe i zapuštene 
domove, gdje vlada bijeda i pustoš, glad i nevolja, tamo gdje 
su najmanji, najnevoljniji, zapušteni i ostavljeni, tamo gdje se 
čuje plač i jecanje, bol i tuga... 

Štogod je koja iđeja uzvišenija to je ljudima ovoga svijeta 
manje dohvatljiva. Takc u kraljevstvu Božjem i u očima Božjim 
nema uzvišenije ideje do ideje patnje, koja je ujedno tako da- 
leko od shvaćanja svijeta. I dok pogani izlagaju nemoćne na- 
stojeći da se što prije liše onih koji su nepotrebeni za kraljev- 
stvo zemaljska, dotle Krist ide za nemoćnima, skuplja po uli- 
cama hrome, gole, bose, kljuste i bolesne, lude i neuke i hoće 
da s tima osvoji svijet. “Aj 

Nauka je Kristova naišla u cjelosti na otpor kod ljudi ovoga 
svijeta tako da je Krist morao konstatirati veliku oprečnost koja 
vlada između njegova i svjetovnoga duha. Ali nijedna ideja nije 
tcliko bila smatrana ludošću pred razmaženim poganima kao 
ideja križa i patnje. Sve bi drugo moglo ući u ograničene moz- 
gove pogana, pa i najuzvišenije misli o nadnaravnim otajstvima, 
ali ludost križa nije lako zahvaćala duhove. 

Baš zato moramo kazati da se nalazimo pred najuzvišenijom 
naukom Kristovom. Ideja patnje i križa je središna točka u 
njegovom apostolatu, u njegovoj nauci. Krist je naš spasitelj jer 
nas je otkupio od veriga đavla i grijeha. Ali je on tu uzvišenu 
misiju izvršio ne naukom toliko koliko smrću na križu. U onom 
česu kad je bio izdignut između neba i zemlje privukao je sve 

k sebi i zadobio nas je. Njegova muka na Kalvariji je naj- 
uzvišeniji događaj njegova života a ujedno cijele povijesti 
Božje i ljudske. Štaviše to je tačka oko koje se sve vrti. Proroci 
koji su prije živjeli upirali su proročkim duhom pogled u tu 
žrtvu kao na tačku svoga spasenja. Mi, koji poslije dođosmo, 
pobiremo od toga stabla cvijet našega spasenja. 

Tako žrtva postaje ona točka oko koje se sve okreće. Pro- 
livena krv na Kalvariji je kao ona čista voda koja se prelijeva 
oko cijele kugle zemaljske i pere grijehe roda ljudskoga. To je 
onaj izvor svake milosti i svake sreće koja dolazi na bijedno 
čovječanstvo. Ta predragocjena krv se je prelijala po: cijeloj 
zemlji i natopivši ju pretvorila ju je u perivoj na kojem raste 
divno cvijeće presađeno iz Srca Božanskoga Spasitelja. 

Kad nam sveti Oci govore da je cijeli život Spasitelja bilo 
mučeništvo, time nam hoće kazati: da je preko žrtve jedino 
došlo spasenje i da reće niko postignuti nešto drukčije nego 
preko žrtve i patnje. Kao što je glava, tako će i udovi doći do 
svoje slave preko patnje. Kao što tajna Kristova ima u sebi 
Gvije strane, stranu patnje i stranu slave tako i život svakoga 
kršćanina prolazi preko ova dva stadija, patnje i slave. 

Kazano je višeput da je mučeništvo prvih kršćana bilo 
sjeme slave mladenačke Crkve. Crkva je tada pobijedila svoga 
neprijatelja kada je bila prolivena Kristova krv u njegovim udo- 
vima. Ljudi koji su gledali kako kršćani ginu i umiru mislili 
su da time njihova vjera Propada. Uistinu su i nastojali time 
ugušiti val nove nadnaravne vjere. Zadovoljni što su prolili 
njihovu krv i uništili njihov Život, smatrali su da je time sve 
učinjeno. A u stvari ta je krv prolivena bila znak i zalog pobjede 

i jedino se tim patnjama mora zahvaliti onako sjajno prodiranje 
i konačna pobjeda Kristove vjere. 


Ljudi koji su na ljudsku sudili, mislili su da će najbolju 
uslugu učiniti kršćanskoj vjeri ako mačem u ruci obračunaju 
s njegovim neprijateljem. Onako kao sv. Petar u vrtu. A u 
stvari to bi značilo oslabljenje kršćanske ideje koja je tada naj- 
jača, kad se prolijeva krv pravedna. Patnje su donijele prvu 
pobjedu na Golgoti, patnje su učvrstile prve početke mlade 
Crkve, patnje su pratile slavnu njezinu povijest pa će i patnje 
donijeti njezinu pobjedu i u našim danima. Veselimo se stoga 
što mi prvi pa za nama naša braća mogu nešto podnijeti za 
sivar Božju. To je najljepše što nam mogu dati. 

Imi kršćani smo kojiput pod utjecajem općenitog mišljenja 
s ulice, pa često gubimo onaj ispravni pogled na stvari koji nam 

pruža naša vjera. Smatramo naše vanjsko diaoranje je 
vrednije u kraljevstvu Božjem, makar da sjesa u eda 
sve od Boga. Uspjehom smatramo ako smo penis . sf S 
prijatelja. A zaboravljamo da je a suneke a pla i 
mogao i te kako poniziti i uništiti svoje neprijate je: 1 EA 
saći sa križa i tako pobijediti. A ipak je smatrao da de kia 
najjača ako bude pobijeđen smrću i sramotom. Tada je pobij 
j rpio. E 

eda Pesa i pozivlje vjernike na križarsku vojnu veka 
molitava i patnja za osvajanje čovječanstva. A organizacij 


bolesnika u Poljskoj, koja broji 20.000 bolesnika, upravlja svim 


članovima molbu da se odazovu pozivu Svetog Oca i svoje . 
nje da prikažu na njegovu odluku omete deo 
br. 5). Njihov će primjer slijediti na hiljade smoćnih ix a 
udova velikoga i svetoga mističnoga njena ae 4 : 
koji su prvi u njegovu kraljevstvu zacijelo isprositi milost. 


Sv. Pavao ima jednu izreku čiju ora grbe ra ja 
voljno iscrpsti. On veli: »Radujem se painisna _ . . 
vas i dovršujem nedostatke nevolja Kristovih u tije sadi e 
za tijelo njegovo a to je Crkva.« (Kol. 1, o. Bo nam je oke ta 
mukama zaslužio nebesko kraljevstvo, niti pavaja od . on 
ući u kraljevstvo nebesko nego preku (i svetla ng Nem 
su muke bile dovoljne za naše spasenje. Ali on je ji 
glava, a mi moramo ispuniti ono što agda na ude. e 
je glava trpjela tako moraju i ostali sada jednim raki 
veli neki Sveti otac: Kako se ne sramis da naive? po ai 
njenom glavom? Tako je i nama di eirij lijepe op sa 
nosti da možemo ispuniti puninu patnja koju je pu pe e .. 
je doduše sve ispunio, ali se ta punina mora naked iu : ie: 
udove, inače ne bi bilo proporcije u mi nano jja . 

Zato svaki vjernik ima jednu misiju jedru mora ispu; s 
Misiju koja ne traži od njega da bude avau da gaće 
vjednik, da razvije veliku akciju, neso nrašlu da u tiši Z 
duše pridonese nešto patnjama Krisjovia no ima ii 
obol donijeti dok se ne izgradi cijelo rainuićsn ini ... 
Onaj koji bi se ustručavao da predađe a pajodnieu te o ons 
određene mu patnje, taj bi ostavio Praanpi M mističkom ja 
i ne bi ispunio svoju uzvišenu misiju. Budimo dakle uste 
svoje zadaće i sjetimo se da Bog od svakoča od nas ao i 
veliko, zaista dostojno velikoga Boga nu to prikazuj u 
pa mu to dajmo, stajalo nas bilo kojeg truda. Ho 

Graditelji mira i reda 


Da se staro društvo raspada, da se stare iđeje i doktrine 
resplinjuju, da nestaje starog, zastarjelog nazora na svijet, a 
na pomolu da je novo doba, s novim idejama, s novim snagama 
i s novim pogledima — svi to dobro vidimo. Mi živimo u doba 
snažnih preokreta, kada se nečuvenom brzinom obnavljaju po- 
gledi na život i rad, kada nestaje staroga shvaćanja a odozdo 
Dproviruju mladice novoga života i novoga pokreta. 

Banalno je postalo naglašavanje te novotne krize u svim 
smjerovima. Krize duha i materije, intelekta i volje, života i 
djelovanja, uopće s&4m čovjek sa svojim manifestacijama je u 
teškoj krizi. To ne treba ni spominjati. Ali. bi možda trebalo 
naglasiti da ta kriza nije ipak tako strašna stvar, dapače da je 
dcbro što čovječanstvo Proživljuje krizu. Preokret je morao 
doći, kriza se davno pripravljala u rastočenom XIX. vijeku, koji 
je pokušao da stvori nazor na Svijet bez Boga i bez duše. I to 
razdvojeno i rasklimano ljudsko društvo, ta bijedna tvorevina 
liberalnog čovjeka prošloga vijeka morala je doći do rasula. 
Kriza je nametnuta krivim i fatalnim postavljenim principima 
bez Boga. 


Nedavno je kard. Verđier upozorio svoje vjernike da se 
nalazimo na pomolu novoga doba. »Ponosimo se — kazao je ve- 
liki Pastir duša — da živimo u ovo doba, da smo mi svjedoci 
i nosioci krize, Kriza ne znači smrt. Ona dolazi da otkine bo-' 
lesne elemente, na mjesto kojih se imadu postaviti zdravi temelji 
jedne nove, kršćanske zgrade kulture. Mi smo nosioci novih 
ideja i novih sokova, što ih crpimo u vječno mladenačkom ži- 
votu Krista.« 


Borba .je velika, presudna; nikada možda tako zaoštrena. 
Borba je između dobra i zla; između Boga i đavla. Za nas je 
čast da nas je Bog pozvao u tu akutnu borbu. Držimo se i po- 
nosimo se time. Nije nas Bog mogao bolje nagraditi ni počastiti. 

Ali budimo dostojni te borbe; puni duha Kristova. Samo će 
nas duh Kristov spasiti, vjera u njega će nam dati snage: oslo- 
nimo se samo na njega i na nikoga drugoga. 

Nemojmo dozvoliti da nas burni doživljaji uspavaju. To bi 
bilo fatalno, a bilo bi znak naše duhovne bijede. Kad se sve 
diže, kad sve tamne sile dižu ponosno glavu i jurišaju na vjeru 
ina Krista, zar da mi, hrabri vojnici Kristovi, zaspemo? Da bu- 
demo mlaki? Da se bojimo? Da se zastrašimo? 

Ali nemojmo ni strpljivosti gubiti; pouzdanje još manje. 

Bog sve vodi; sve je u njegovim rukama. Imajmo pouzdanje u 
Božju providnost koja upravlja svim i koja sve vodi. Bog vidi 
bolje nego mi što nam je potrebno. On zna što se ima dogoditi. 
On može da učini sve što hoće. On je svemoguć: ne zaboravimo 
tc nikada, on može sve. ' 

Ali on ne treba da učini ono što mi smatramo da je dobro. 
Kao što se neko udaljuje od zemlje tako se i misli Božje, putovi 
Bcžji razlikuju od misli i putova naših. Mi ne znamo što Bog 
hoće izvesti s ovim čudnim komešanjem suvremenog nemirnog 
društva. Ali znamo jedno: da mu je Potrebno naših žrtava i 
naših molitava. Bog to traži od nas; mi to moramo da mu damo; 
a mi to i možemo. A kad to učinimo onda ne zaboravimo da 
je Krist pobijedio. ' 

Molimo se i nastojmo da Krist pobijedi, kako je pobijedio 
u prvim vremenima kršćanstva. Koliko je utješna pojava za nas 
da naša braća danas prolijevaju svoju krv za Krista u nemirnoj 
Španjolskoj. To je čast i slava našega doba. To je naš ponos. 
I one umorene i zlostavljane sestrice, oni proganjani i izmučeni 
redovnici i svećenici, ona prolivena krv mučenika — to je 
sjajna stranica povijesti XX. vijeka. Zlatna je to povijest ispi- 
sana pravednom krvlju vjernika. »S poštovanjem se poklonimo 
pred plemenitim žrtvama paklenske mržnje na kršćansko ime, 
jer imamo prava misliti, da su primili krunu mučenika u pra- 
vom značenju te riječi« Tako su neđavno kazali Belgijski 
biskupi. 

Zato se možemo postojano nadati da će ta prolivena krv 
pravednika donijeti obilne plodove jakog katoličkog života u 
cijelom mističkom tijelu Kristovom. Mi koji smo živi udovi 
toga tijela, bolno, doduše, osjećamo patnje ostalih udova, ali 
se zato i veselimo plodovima koje će nam donijeti sjeme u 
zemlji pogaženo i vedrom nadom gledamo u proljeće obnovlje- . 
nog katolicizma i u našim stranama, | 

Mi ne znamo — niti nam treba znati — kako će da svrši 
brutalni oružani okršaj ljevice i desnice. To je u rukama Božjim, 
i neka On upravi onako kakg zna da je najbolje. Ali je od ne- 
opisivog veselja za nas misao da bezbroj velikih duša posvećuje 
svoje patnje, svoje križeve, krv svoju, život svoj za kraljevstvo 
i slavu Božju. To je dragulj koji Bog nosi i koji sakriva lju- 
dima ovoga svijeta. 

Nedavno su njemački biskupi kazali da je boljševizam kazna 
za grijehe čovječanstva. Ako to stoji, onda nam je očigledna 
i staza kako da se toga biča Božjega oslobodimo. 

Nekima čudno izgleda sve to pa se pitaju: čemu onda pra- 
* vednici moraju trpjeti? 

Baš pravednici, i najviše pravednici, jer oni mogu da dadu 
zadovoljštinu za veliko zlo naših grijeha. Patnja u očima Božjim 
malo ili ništa ne vrijedi ako nije prikazana njegovoj slavi. A 
to može samo praveđnik. 

Dakle trebamo molitava i patnja pravednika. Pa što su 
duše bolje i savršenije, a Bogu bliže, to će one bolje zadovoljiti 
Božjoj pravdi pa će trebati da više trpe i više podnose. 


Ako tako gledamo na stvari — ne trebamo se ničega bojati. 
Znamo za svoj cilj, poznato nam je što Bog hoće od nas. »Ako 
pšenično zrno padnuvši na zemlju ne istrune, ostaje samo; ako 
li istrune donosi obilan rod« (Iv. 12, 24). , 

"Pitaju se Belgijski biskupi: »Kojim sretstvima treba pobi- 
jati bezbožnu kampanju komunizma?« 

»Zar nasiljem? To bi bilo najgore i najtragičnije, što bi 
mcegli pokušati, jer sila izazivlje silu i redovito vodi do brato- 
ubilačkih ratova između sinova iste domovine sa svim okrutnim 
kensekvencijama takove borbe. To je pothvat kojega se najviše 

* treba bojati, jer kakav bi bio konačni rezultat? Zar se ne bi 
ponovno mogla obistiniti ona Kristova riječ: »Tko se mača laća 
od mača će i poginuti« (Mat. 26, 52)? 


Ali zato mi imamo mogućnosti da formiramo duhovnu voj- 
sku i povedemo duhovni boj protiv zajedničkog neprijatelja. 
Vojna je to tihe molitve i povučenosti, koju svijet, doduše, malo 
cijeni, ali na koju Bog najviše računa. Ona će sigurno donijeti 
svoje plodove u dane od Boga predviđene. 

Dakako, da i na drugom polju ne smijemo biti prekriženih 
ruku. Kardinal Verdier naročito ističe svojim vjernicima potrebu 
širenja katoličke istine. Preko revija, glasnika i općenito preko 
katoličke štampe, moramo upoznati sve ljude dobre volje s isti- 
nama koje će svima donijeti mir i red, jer je i u tu svrhu i 
donesena s neba. 

Ali treba dati tu istinu sa svom ljubavlju i oprezom da se 
nitko ne spotakne, već da svi vide u nama apostole mira i sreće. 

Konačno, treba da se svi okupimo u jedinstvene redove. 
Prošlo je vrijeme da se međusobno karamo. Dok krov nad gla- 


vom gori nema mjesta sitnim prepirkama i ličnim svađama. | 


Kako bi naša snaga bila veća kad bismo se svi u jedno složili! 
Sv. Otac je nedavno spomenuo da samo katolicizam može 
spasiti čovječanstvo od rasula i općenitog meteža. Koja odgovor- 

jesmo li 
mi: svijesni misije koju nam je Bog povjerio? 

Tužno je i pomisliti da se mi, od Boga određeni vojnici, 
kojima je sam Bog povjerio misiju zamašitu i važnu, gubimo u 
tricama i sitnicama, a puštamo da nam narod gine i propada. 

Nemojmo ugasiti Duha Svetoga u nama (L.Scl. 5, 19), već 


*đdozvolimo da se ta Božja snaga razvije i učini djelo od Boga 


određeno. Božji smo pomoćnici (I. Kor. 3, 9), pa se odazovimo 
uzvišenom pozivu i radimo na izgradnji savršenog mističkog 
tijela Kristova u našem narodu. . Sacerdos 


Književnost 


P. Charles: Molitva svih časova, sv. II. i II. »Vrelo života«, ' 
Sarajevo, preveo II. sv. dr. Đuro Gračanin, a III. sv. Ivan 
Tomas. — Možemo i o ovim svescima kazati išto što smo spo- 
menuli povodom izlaženeja prvoga sveska ovoga interesant- 
noga i lijepoga djela. Pobožne duše, koje hoće da se nauče 
moliti i. razmatrati naći će u ovom djelu prikladna razmatranja, 
puna unkcije i dubokih teoloških misli, uvijenih u moderno 
ruho, tako da su pristupačne i shvatljive čovjeku naših dana. 


H. 


B. H. Merkelbach O. P.: Summa Theologiae moralis ad men- 
tem D. Thomae et ad normam juris novi. — Desclće de Brou- 
wer, Paris. — Učeni profesor praktičnog moralnog bogoslovlja na 
dominikanskom sveučilištu Angelicumu u Rimu u tri opsežna 


sveska izdao je kurs svojih predavanja. Prvi svezak izašao god. 


1931., a ostala dva slijedećih godina. Čitavo djelo bilo je prim- 
ljeno sa osobitim veselejem i dobilo je priznanje kompetentnih 
faktora. Istina je O. Merkelbach. nije učinio ništa nova nego 
je lijepim stilom i sintetičkim redom slijedeći metodu svetog 
Tome pokazao da se i moralna teologija dade znanstveno obra- 
diti. Ne nalazimo kod njega rješavanje bezbrojnih kazusa kao 
što to biva kod ostalih manuala moralne teologije, ali njegova 
je vrijednost u tome što je znao principe sv. Tome aplicirati 
današnjem modernom vremenu. U prvom svesku svoga djela 
raspravlja općenite principe moralne teologije i o teološkim 
krepostima. Drugi svezak obuhvaća sve moralne kreposti, koje 
po primjeru Anđeoskog Naučitelja dovodi na četiri stožerne 
kreposti. U trećem svesku raspravlja o sakramentima uopće i 

napose, ali više razlaže dogmatsku i pravničku stranu nego mo- 
“ralnu i praktičnu. U čitavom djelu se pokazuje svestrano i du- 
boko izobraženim te pravim učenikom Anđeoskog Naučitelja. 
Ne samo njegovi učenici već i svi svećenici bit će mu vječno 
zahvalni što im je dao najbolje djelo moralne teologije današ- 
njeg vremena. Vrijednost njegovu shvatila su mnoga sjemeništa 
koja su ga odmah poslije izdanja poprimila kao tekst svojih 
škola, a sveučilišni profesori ga nadasve preporučuju. F.K. 


Jan. Ev. Kalan: Pridige enega leta. Založila Jug. Knjigarna, 
Ljubljana 1936. Cijena broš. Din 44, vez. Din 60.— Slovenci, 
premda tako malen narod, imaju prilično obilnu propovjed- 
ničku literaturu. Ove Kalanove propovijedi za sve nedjelje i 
blagdane u godini jedan su nov i odličan prinos toj literaturi. 
A da Kalan zna da govori savremeno i zanosno, poznato nam 
je i iz drugih njegovih spisa. I upravo šio najviše odlikuje o 
propovijedi jest praktično primjenjivanje evanđeoske sadržine 
na naše prilike i potrebe. To se može opaziti bilo u kojoj od 
ovih prooovijedi, ali se je napose u nekim u tome poslu poka- 
zao pravi majstor. Sve je to on isprepleo svojim iskustvom, 
vlastitim doživljajima, a međutim je znao pogoditi onaj pravi 
oblik, kako da se što uspješnije približimo duši našeg puka. Ali 
nije zato njegovo propovijedanje bez interesa i za inteligenta. 
Dapače će upravo taj često naići na čitave odlomke velike govor- 
ničke vještine i naročitih izražajnih mogućnosti, te će mu či- 
tanje tih propovijedi neobično koristiti :da i on sam uzmogne 
Božju riječ iznijeti u onom obliku, koji je današnjem čovjeku 
najbliži i koji ujedno daje najbolju nadu u uspjeh. 

E. Dusault: Sept ans d? examen particulier 4 la suite de 
Saint Thomas. P. Lethielleux, ćditeur, Paris 1935.. Cijena broš. 
Fr. 12. — Značenje sv. Tome Akvinskog nije važno samo za 
naučno filozofijsko-teologijsko područje, nego nam njegove.za- 
sade služe ujedno kao direktiva za upravljanje našeg života 
kreposti, savršenosti. Tome je dokaz i ova knjižica koja nas 
pod vodstvom Anđeoskog Naučitelja upoznaje kako da svoj naj- 
intimniji svijet duševnosti uputimo i usavršimo. Pisac je ovdje 
ujedno dao mnogo novoga, po čemu možemo da se vladamo 
i sami lično i da također budemo savjetnici onima, koji su nam 
povjereni na vođenje putem savršenosti. 


Hans Wirtz: Paulus im Umbruch der Zeit, Nach den Sonn- 
tagsepisteln. Seelsorger-Verlag, Wien 1936. — Simpatično je već 
to što se je jedan lajik prihvatio posla da komentira ne- 

djeljne poslanice, ako se ovo uopće može da nazove komenta- 
rom. Jer autor je iz poslanica uzimao više povod, aktuelnu in- 
spiraciju, a onda je misli dalje razvijao dosta slobodno i ne- 
ovisno. I treba mu odmah priznati da je izveo jedan nadasve 
interesantan posao. Dapače kao da je u to svoje lajičko pro- 
povijedanje unio neku duhovnu egzotiku, koja kolikogod je 
malo neobična, toliko upravo može da bude i efektna. Ali mo- 
ramo ovdje imati pri pameti da pisac nije proračunato tragao 
za efektom, nego da je kao drug i brat čovjeku lajiku htio da 
reče riječ o Bogu i duši možda malo drukčije nego što običava 
svećenik, ali zato iz onog apostolnog žara i gorljivosti, koji 
treba da su zajednički i svećeniku i lajiku. To vrijedi dakako 
uvijek ali kao da posebno značenje ima danas, u atmosferi Ka- 
toličke Akcije i u prilikama, u kojima je laički apostolat toliko 
savremen i potrebit na svim područjima, pa i na tome. 


Kard. Domenico Jorio: Die Krankenkomunion. Verlag Fer- 


dinand Schčningh, Paderborn. 1936. — Pojam bolesnika ovdje 


je uzet u najširem značenju. I za tjelesne i za duševne bole- 
snike. A svaki dušobrižnik iz svoje prakse.zna kako mu se je 
često bilo teško snaći u mnogim odlukama Kongregacije u ovom 
pitanju. Zahvalnu je dakle stvar izvršio kardinal Jorio, koji je 
i sam u mnogo od tih odluka aktivno sudjelovao, kad nam je 
tako znalački i pregledno iznio sve ono što mora da zanima 
one koji se bave uopće pastorizacijom, a napose pastorizacijom 
bolesnika. 


H. de Greve: Kurz und gut. Verlag Ferdinand Schčningh, Pa- 
derborn. 1937. Cijena M. 1.80. — Drugo njemačko izdanje ovih 
propovijedi kroz tako kratko vrijeme kazuje mnogo. Pisac u 
podnaslovu nazivlje ove propovijedi »Fiiniminutenpredigten«, a 
i upravo ta njihova kratkoća jest jedna posebna strana, koju 
treba s priznanjem istači. Današnjem naime  propovjedniku, 
župniku, kateheti ove propovijedi veoma će dobro poslužiti, jer 
često im naprosto materijalno nedostaje vremena da se prime 
neke duge napisane propovijedi iz koje bi crpili nadahnuća za 
ideje, koje misle da dalje razviju i razrade. A usto ove prapo- 
vijedi i ovako u cjelini kazane postići će nesumnjivo najbolji 
učinak. 

Dr. Joseph Wenner: Kirchliche Eheprocessordnung. Verlag 
Ferdinand Schčningh, Paderborn. 1937. Cijena broš. M 2, vez. 
M 3. — U ovoj je knjizi sakupljeno ne samo sve što je u ko- 
deksu crkvenog prava navedeno o ženidbi, nego tu također na- 

sakramenie donijela s Obzirom na postupak u procesu o že- 
nidbi. Knjiga će doći dobro ne samo profesorima crkvenog 
prava i članovima crkvenih ženidbenih sudova, nego će ona ta- 
kođer olakšati snalaženje i postupak župnicima, koji su po 
svojoj službi često pozvani da sudjeluju praktično u raznim 
ženidbenim slučajevima. 


Franz Felber: Ein Jahr Dorfpredigt. Seelsorger-Verlag, 
Wien. 1935. Cijena broš. S. 4.80, RM 2.70. Ffr. 3.40. — Felber 
se je postavio na osnovno stanovište da se drukčije mora pro- 
povijedati u gradu a drukčije na selu. I upravo je u ovim 
propovijedima pokušao dati primjer i uzorak takovog propo- 
vijedanja. I doista kad listamo ove propovijedi vidimo, kako tu 
ima toliko toga specijalnoga, seljačkoga, pučkoga, što propo- 
vijedima na selu daje onu neku naravnu sugestivnost i doživlje- 
nost. Jer priznati moramo, iako ima toliko toga što je svim sta- 
ležima zajedničko, ima zato također mnogo specijalnoga. A 


+ umjeti upravo to iskoristiti, to naime uzeti kao i polaznu i for- 


malnu građu u propovijedanju, već unaprijed nas stavlja u po- 
ložaj novih mogućnosti, a dotično i novih uspjeha. 


Na službu Isusu Svećeniku. I. Putovi Božji. Intimne bilje- 
ške s. Alojzije Margarete. Claret de-la Touche. Preveo i izdao 
dr. Ivan Dujmušić. Sarajevo 1936. — Već nam je prije dr. Duj- 
mušić dao nekoje prijevode spisa sestre Alojzije Margarite, a 
sada evo nastavlja dalje. Iz ovih stranica blista nam duša koja 
se je potpuno predala Bogu, i iz koje, upravo radi tog predanja, 
Božja milost stvara čudesa. Radošću nas napunja sve što tu či- 
tamo i utjehom što svetost, ona prava, duboka i vrhuna- 
ravna svetost u našoj crkvi neprestano cvate. Upravo zato onaj 


koji bude čitao one spise s pravim duhom i rašpoloženjem, ne 
može a da ne bude bolji, svetiji. 


P. Dionyz Habersbrunner: Ein Weg zur Kanzel. Verlag 
Friedrich Pustet, Regensburg. — Profesor homiletike u biskup- 
skom sjemeništu u Passau i redoviti propovjednik u tamošnjoj 
stolnoj crkvi napisao je ovaj priručnik o propovijedanju, koji 
može da služi i mladim svećenicima kao uputa pri naviještanju 
riječi Božje i starijima kao norma po kojoj mogu i sami kon- 
trolirati svoje uspjehe dotično neuspjehe na tom polju. Posao 
što ga je izvršio nosi sve biljege stručnosti i savjesnosti. Me- 
đutim upute i savjeti, koje on daje u svojoj su osnovi već 
davno bili poznati, i može se reći, da je u propovijedanju uvi- 

jek nastupala dekadencija, kad se je od tih zasada odstupalo. A 
ti temeljni izvori, iz kojih propovjednik ima da crpi materijalno, 
a i formalno za svoje propovijedi jesu: Sveto Pismo, što dublje 
poznavanje teologije te konačno čitanje asketskih djela. I jer 
se upravo u posljednje vrijeme s jednim novim zanosom upu- 
ćuje na te izvore, možemo se nadati da će i uspjesi, plodovi pro- 
povijedanja biti: sve mnogobrojniji, sve bogatiji. 


Dr. Angela Hiinnel-Stier: Joanna Francisca von Chantal. Ver- 
lag Ferdinand Schč&ningh. Paderborn. 1937. Cijena broš. M. 3,50, 
vez. M 5.— Moderno i neobično sugestivno pisan životopis. Čak 
sa snažnim umjetničkim oznakama. Vidi se da se je spisate- 
ljica s mnogo ljubavi predala tom opisivanju, a jer je žena, 
mogla je još dublje ući u duševni svijet ove velike žene iz 
konca 16. i početka 17. vijeka. A i samo vrijeme, u kojemu je 
sv. Ivana Franciska živjela i djelovala ispunjeno je tolikim i 
političkim i socijalnim i kulturnim zbivanjima da se zahtjevalo 
upravo neobično vješto pero da nam iz tog okvira dade što 
savršeniji lik ove žene i svetice. I upravo što je još najsimpa- 
tičnije u cijelom tom opisivanju jest neka prirodnost, kojom 
autor govori o svetosti i kreposti, ne dajući im nikakav biljeg nečeg 
usiljenog i ukalupljenog već prožimajući sav pa i svetački ži- 
vot suutemeljiteljice Reda od Pohođenja onim nekim tako svaki- 
dašnjim, a usto tako plemenitim shvaćanjem čovjeka, njegovih 
potreba i njegovih mogućnosti. A takva je doista bila Ivana 
Franciska u odnošaju s ljudima, i višim i nižim od sebe, a 
nadasve u saobraćaju sa svojim redovničkim sestrama, od kojih 
je želja da sve postigne iz punog povjerenja. Radi svega 
toga ova knjiga može da vrijedi kao veliki uzor za svetačke 
biografije. 


Cardinal Lćpicier O. C. M.: Le miracle. Desciće le Brouwer 
et Cie, Paris. 1936. — Ovo djelo kardinala Lćpiciera poznato 
je već otprije prema latinskom originalu. Međutim upravo 
potreba njegovog prevođenja na francuski dokazuje trajnu 
vrijednost i suvremenost tog djela. Lepicier je u to djelo unio 
najveći napor proučavanja, uživljavanja i ljubavi, pak nam je 
zaista i uspio da dade klasično djelo o čudu. O njegovoj naime 
mogućnosti, biti, opsegu i faktu. A sve to iznosi kolikogod 
naučno, toliko razumljivo. Jer je uostalom piscu i bio clj ne 
samo da za njime postignu oni, koji se po svom pozivu stručno 
bave teologijom, nego također što širi krugovi inteligencije. A 
pojam čuda uu sebi kao da nosi sav problem duhovnoga i vrhu- 

naravnoga, pa ako si čovjek uspije da stvori jasni sud o čudu 
u cjelom njegovom opsegu, lučeći dakako od njega sve što tamo 
ne spada, on će si ujedno već time odgovoriti na mnoge poteš- 
koće, koje ga bune i muče. 


A. Jos. Chauvin: La Communion meditće au pied du St. Sa- 
crement. Premiere partie. Nature et dispositions. Desciće de 
Brouwer, Paris. — Poslije nego je napisao priručnik razmatranja 
pred Svetohraništem u vezi s Mukom Isusovom, zatim druga 
razmatranja u vezi sa sv. Misom, imamo evo i treću seriju raz- 
matranja pred Svetohraništem o sv. Pričesti. I kad čovjek samo 
prolista ovu knjigu, uvjeri se odmah, koliko je vrelo duhovnih 
ideja i inspiracija presv. Euharistija, te dosljedno koliko po- 
buda čovjek može otuda da erpi za svoj život kreposti i milo- 
sti. A što je još najveća vrijednost ove knjige jest uvjerenje da: 
je sve to mogao da napiše samo takav čovjek, koji je to sam u 
svom životu molitve i razmatranja doživio i iskusio. 


Pr. Dr. Hilarin Felder O. M. Cap.: Jesus von Nazareth. Verlag 
Ferdinand Schčnningh, Paderborn, 1937. — Poslije svog stručnog 
velikog djela u dva svezka o Isusu, pisac je htio da nam ovdje 
u nešto skraćenom obliku dade sliku Isusove osobnosti. Nije 
međutim ova knjiga time ništa izgubila od stručnosti. Nego 
upravo zato što ju autor nije pisao toliko polemički i pobijajući 
tuđe krivo mišljenje mogao je da se mnogo više zaustavi na 
onim djelovima, koji su više pozitivni, dotično koji mogu više 
da zanimaju modernog intelektualca. Jer kolikogod životni in- 
diferentizam, ako hoćemo liberalizam, upravo te intelektualce 
odvodi od praktičnog kršćanstva, u njihovom životu ipak, prije 
il kasnije, nastupe časovi, kad ih opet ono urođeno i iskonsko 
vuče k osobi Kristovoj, često dotad tako slabo poznatoj i shva- 
ćenoj. I eto upravo takvima, koji su u tom stadiju svojeg duhov- 
nog prediranja i proživljavanja, ova knjiga dolazi najbolje. Po 
njoj će im sjevnuti sva gorda i simpatična osobnost Kristova u 
svoj svojoj veličini, ali i jednostavnosti. Isus će im, se ukazati 
u svojoj božanstvenosti, ali i čovječanstvenosti. Osjetit će ono, 
što su osjetili toliki veliki prije njih, kako mogu doista neko 
vrijeme da se otimlju utjecaju Kristovu, ali, kad je konačno 
pred njih postavljen problem Krista u osudnoj dilemi, kako tada 
moraju da mu pristupe s priznanjem, udivljenjem i kajanjem, 
ako ne će da promaše smisao svog života, S. L. 


S dopustom Starješina. — Tiskara Braće Kralj,. 
Zagreb, Ulica Pavle Radića 9. 

